1. JOHDANTO 2. YHTEENVETO LAUSUNNOISTA - PDF\n1. JOHDANTO 2. YHTEENVETO LAUSUNNOISTA\nDownload "1. JOHDANTO 2. YHTEENVETO LAUSUNNOISTA"\nAku Mikael Mäkelä\n1 1. JOHDANTO Oikeusministeriö asetti 12 päivänä helmikuuta 2002 työryhmän valmistelemaan asuntokauppalain (843/1994) muuttamista. Tavoitteena oli lain tarkistaminen niin, että lain toimivuuden seurannassa havaitut epäkohdat saadaan poistettua. Asuntokauppatyöryhmän mietintö valmistui 30 päivänä huhtikuuta Työryhmä ehdottaa lukuisia lisäyksiä ja muutoksia asuntokauppalakiin sekä lisäksi eräitä tarkistuksia kuluttajavalituslautakunnasta annettuun lakiin (42/1978), kiinteistöjen ja vuokrahuoneistojen välityksestä annettuun lakiin (1074/2000) sekä maankäyttö- ja rakennuslakiin (132/1999). Merkittävimmät uudistusehdotukset koskevat asuntokauppalain yleistä soveltamisalaa, rakentamisvaiheen suojajärjestelmän kattavuutta ja toimivuutta, varausmaksuja ja käsirahan sijasta käytettäviä vakiokorvausehtoja, perustajaosakkaan suorituskyvyttömyyden varalta vaadittavaa kymmenen vuoden rakennusvirhevakuutta, virheilmoituksia sekä asuntoyhteisön asemaa ja oikeuksia silloin, kun uuden asunnon myyjän vastuulle kuuluva virhe ilmenee yhteisön kunnossapitovastuulle kuuluvassa osassa. Lakiin ehdotetaan vielä lisättäväksi säännöksiä taloudellisesta virheestä käytetyn asunnon kaupassa sekä pantinhaltijan velvollisuuksista ja vastuusta hänen myydessään panttina olevan asunnon. Oikeusministeriö pyysi lausuntoa mietinnöstä 35 viranomaiselta ja yhteisöltä. Lisäksi Korkeimmalle oikeudelle varattiin tilaisuus lausua mietinnöstä. Lausunnon antoivat 28 viranomaista ja yhteisöä. Tiivistelmän liitteessä on lueteltu viranomaiset ja yhteisöt, joilta lausuntoa pyydettiin ja jotka sen antoivat. 2. YHTEENVETO LAUSUNNOISTA Lausuntopalaute on hyvin myönteistä: mietintöä pidetään perusteellisesti valmisteltuna ja työryhmän ehdotuksia pitkälti kannatettavina. Yksittäisistä uudistusehdotuksista eriäviä näkemyksiä esitettiin eniten suorituskyvyttömyysvakuuden laajentamisesta koskemaan myös sellaisia uudisrakennuskohteita, jotka myydään kuluttajille vasta asuntojen valmistumisen jälkeen (asuntokauppalain 4 luvun 3 a ). Rakennusvalvontavirano maisia edustavat lausunnonantajat vastustivat jyrkästi myös näille viranomaisille ehdotettuja uusia tehtäviä (maankäyttö- ja rakennuslain 142 :n 2 momentti ja 152 a ).\n2 2 3. YKSITYISKOHTAISET KANNANOTOT Tiivistelmään on kuhunkin kohtaan otettu ehdotettu säännös vain, jos sitä tai siihen liittyvää asiaa on käsitelty lausunnoissa. Ehdotettu säännös on kursivoitu siltä osin kuin se poikkeaa voimassa olevasta säännöksestä Asuntokauppalaki Asuntokauppalain rakenteesta Helsingin käräjäoikeus kiinnitti huomiota siihen, että selkeyttävistä muutosehdotuksista huolimatta laki on edelleen vaikeaselkoinen ja avautuu vain ammattilaisille. Samaa mieltä on myös Huoneistokeskus Oy: oikeusministeriön tulisi jatkossakin seurata tilannetta ja korjata esiin tulevia ongelmia tarpeen mukaan. Myös Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto katsovat, että laki on kokonaisuudessaan vaikeasti hahmotettavissa. Nämä lausunnonantajat esittävät, että jollakin aikajänteellä tulisi selvittää, olisiko mahdollista erottaa perustajan ja asuntoyhteisön välisiä oikeuksia ja velvoitteita koskeva sääntely asuntokauppalaista ja siten parantaa lain luettavuutta ja ymmärrettävyyttä. 1 luku. Yleiset säännökset 1. Lain soveltamisala Tämä laki koskee asunto-osakkeiden ja muiden asuinhuoneiston hallintaan oikeuttavien yhteisöosuuksien kauppaa, [poisto] ostajan oikeudellisen ja taloudellisen aseman suojaamista rakentamisvaiheessa sekä eräitä muita edellä tarkoitettujen asuntojen ja asuntoyhteisön muiden tilojen tuotantoon ja myyntiin liittyviä oikeussuhteita. Tämä laki ei koske 1) sellaisen osuuskunnan osuuden luovuttamista, jonka jäsenyys antaa ainoastaan oikeuden tehdä osuuskunnan kanssa huoneenvuokrasopimuksen; 2) aikaosuusasunnon kauppaa; 3) asumisoikeusasunnoista annetussa laissa (650/1990) tarkoitetun asumisoikeuden luovuttamista. Mitä tässä laissa säädetään kaupasta, koskee soveltuvin osin myös vaihtoa. Turun yliopiston oikeustieteellinen tiedekunta katsoo, että lain soveltamisalaa koskevat ehdotukset ovat tarpeellisia oikeudellisen tilan selventämiseksi. Asuntokauppalain soveltamista osaomistusasuntoihin ja osaomistusyhteisöihin kannattavat Helsingin käräjäoikeus, Tampereen käräjäoikeus ja Rakennusteollisuus RT ry. Myös Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto katsovat, että lain soveltamisalan laajentaminen osaomistusasuntoihin saattaa olla perusteltua, vaikka näiden lausunnonantajien tiedossa ei olekaan, että nykyisestä lainsäädännöstä olisi aiheutunut ongelmia.\n3 3 Suomen Pankkiyhdistys pitää sitä vastoin asuntokauppalain 2 luvun säännösten ulottamista myös osaomistuskohteisiin ylimitoitettuna ja tarpeettomana. Järjestelmä monimutkaistuu ja esimerkiksi turva-asiakirjojen säilyttäjän velvollisuus säilyttää osakekirjaa kunnes osaomistussuhde päättyy merkitsee käytännössä jopa 20 vuotta kestävää säilytysvelvollisuutta. Asunnon ostajan suojan tarve on Suomen Pankkiyhdistyksen mukaan oleellisesti pienempi, koska kauppahinta on vain tietty, yleensä melko pieni osuus koko asunnon arvosta. Lisäksi asunnon ostaja voi päättää asunnon loppuosan ostamisesta vasta sen jälkeen, kun hän on asunut asunnossa vuosia ja tuntee asunnon ja sen mahdolliset virheet. Helsingin käräjäoikeus kiinnittää huomiota siihen, että asumisoikeussopimukseen perustuva hallintaoikeus on pysyvyydeltään rinnastettavissa osakeomistuksen tuottamaan hallintaoikeuteen, vaikka asumisoikeustalon omistajan ja asumisoikeuden haltijan välisessä suhteessa on myös huoneenvuokrasuhdetta muistuttavia piirteitä. Kun osaomistusasunnoissakin hallinta perustuu osittain osakkeiden omistukseen ja osittain huoneenvuokrasuhteeseen, voidaan käräjäoikeuden mukaan kysyä, onko perusteltua jättää vapaarahoitteiset asumisoikeusasunnot lain soveltamisalan ulkopuolelle. 2. Määritelmiä Tässä laissa tarkoitetaan 7) osaomistusyhteisöllä asuntoyhteisöä, jonka asuinhuoneistojen lukumäärästä yli puolet on osaomistusasuntoja. Suomen Pankkiyhdistys pitää tärkeänä, että lakitekstissä tai perusteluissa mainittaisiin ajankohta, jonka tilanteen mukaan määräytyy se, onko kyseessä osaomistusyhteisö. 4. Rakentamisvaihe (Työryhmä ei ehdota rakentamisvaiheen alkamisajankohdan määrittämistä.) Suomen Pankkiyhdistys pitää rakentamisvaiheen alkamisajankohdan määrittelemistä tarpeellisena perustajaosakkaan kannalta. Rakentamisvaiheen alkamisen selkeä määritteleminen konkretisoisi ajankohdan, johon perustajaosakkaan velvollisuudet liittyvät. 2 luku. Ostajan suojaaminen rakentamisvaiheessa 3. Turva-asiakirjat Perustajaosakkaan on huolehdittava siitä, että valtioneuvoston asetuksella säädettävät osakeyhtiötä ja rakentamishanketta koskevat asiakirjat (turvaasiakirjat) luovutetaan tämän luvun mukaisesti säilytettäviksi. Pykälästä tulisi Suomen Pankkiyhdistyksen mukaan ilmetä selkeämmin se, että turvaasiakirjat on jätettävä koko osakeyhtiöstä. Käytännössä on esiintynyt epätietoisuutta siitä, onko turva-asiakirjat jätettävä myös sellaisista osakeyhtiön tiloista, joita ei oteta huomioon 2 luvun mukaisia vakuuksia laskettaessa, kuten autotalleista ja liikehuoneistoista.\n4 4 4. Turva-asiakirjojen säilyttäminen (1 mom.) Jos osakeyhtiö hankkii talletuspankilta tai muulta luottolaitokselta luottoa, joka on kokonaan tai osaksi tarkoitus maksaa osakkeenomistajilta rakentamisvaiheen jälkeen perittävillä varoilla, luottoa antavan pankin tai luottolaitoksen on säilytettävä turva-asiakirjat. Jollei osakeyhtiö hanki tällaista la i- naa, sen lääninhallituksen, jonka alueella yhtiön rakennukset sijaitsevat, on säilytettävä asiakirjat. Myös jälkimmäisessä tapauksessa säilyttäjänä voi olla tehtävään suostuva pankki tai luottolaitos. Turva-asiakirjojen säilyttäjänä toimivan pankin tai luottolaitoksen on säilytettävä asia kirjat Suomessa ja, mikäli mahdollista, paikkakunnalla, jossa osakeyhtiön rakennukset sijaitsevat. Suomen Pankkiyhdistyksen mukaan minkä tahansa tehtävään suostuvan luottolaitoksen tulisi voida toimia turva-asiakirjojen säilyttäjänä, ei ainoastaan luotottavan pankin. Turva-asiakirjojen säilyttäjänä toimiminen edellyttää monimutkaisen RS-järjestelmän hyvää tuntemista. Jos luotottajana toimii pankki, joka ei säännöllisesti rahoita RS-kohteita, olisi yhdistyksen mukaan sekä perustajaosakkaan, luotonantajan että asunnon ostajan etu, että turva-asiakirjojen säilyttäjänä voisi olla sellainen luottolaitos, jolle säilyttäjänä toimiminen on tuttua. 4 a. Turva-asiakirjojen tarkastaminen ja niiden luovuttaminen rakentamisvaiheen päätyttyä (3 mom.) Säilyttäjän on seurattava myös sille 11 :n mukaisesti tiedoksi annettuja kauppasopimuksia. Kun yhdestä neljäsosasta asuinhuoneistoja on annettu kauppasopimus säilyttäjälle tiedoksi eikä säilyttäjä ole kuukauden kuluessa tästä saanut tiedoksi 20 :n 1 momentissa tarkoitettua kutsua osakkeenostajien kokoukseen, säilyttäjän on viipymättä ilmoitettava osakkeenostajille ostajan oikeudesta hakea lääninhallitukselta päätös, joka oikeuttaa hänet kutsumaan koolle kokouksen yhtiön kustannuksella. Mitä tässä momentissa säädetään, ei sovelleta, jos kysymys on osaomistusyhtiöstä tai lisärakentamisesta. Suomen Pankkiyhdistys vastustaa turva-asiakirjojen säilyttäjälle ehdotettua velvollisuutta seurata sille tiedoksi annettuja kauppasopimuksia ja ilmoittaa ostajille mahdollisuudesta osakkeenostajien kokouksen koollekutsumiseen. Suomen Pankkiyhdistys pitää parempana, että velvollisuus kutsua kokous koolle sanktioitaisiin. Jos velvollisuus säilyttäjälle kuitenkin asetetaan, perusteluissa on selvennettävä, kuinka kauan säilyttäjän tiedonantovelvollisuus kestää, koska momentissa tarkoitettu yksi neljäsosa kaupoista saattaa tulla täyteen hyvin lähellä hallinnon luovutusajankohtaa. 5. Tietojen antaminen turva-asiakirjoista Turva-asiakirjojen säilyttäjän ja osakeyhtiön on pyynnöstä annettava asiakirjojen sisällöstä tietoja, jäljennöksiä ja todistuksia perustajaosakkaalle, osakkeenostajalle, tilintarkastajalle sekä sille, joka tarvitsee niitä osakkeen ostamista, panttausta tai välitystoimeksiannon hoitamista varten. Tämän luvun 8 10 :stä johtuvia osakeyhtiön velvoittautumisoikeuden rajoituksia koskevia tietoja sekä niihin liittyviä todistuksia ja jäljennöksiä on annettava myös sille, joka tarvitsee niitä täyttääkseen 10 :ssä tarkoitetun selonotto-velvollisuutensa. Perustajaosakkaalle on myös annettava maankäyttö- ja rakennuslain (132/1999) 152 a :n mukainen todistus vakuuksista, jotka on asetettu tämän luvun mukaisesti.\n5 5 Suomen Pankkiyhdistys ehdottaa pykälän sanamuodon tarkentamista siten, että turvaasiakirjojen säilyttäjällä on velvollisuus antaa rakennus- ja maankäyttölain mukainen todistus siitä, että vakuudet on asetettu. Tarkennus on yhdistyksen mukaan tarpeen, koska säilyttäjä ei voi tutkia sitä, että vakuutus on oikean suuruinen ja muutoinkin asuntokauppalain vaatimukset täyttävä. 12. Kauppahintojen maksutili (2 mom.) Osakkeiden kauppahinnat on maksettava [poisto] 1 momentissa tarkoitetulle tilille. Tilille maksettuja kauppahintoja ei saa käyttää [poisto] hankkeen kannalta vieraisiin tarkoituksiin. Suomen Kiinteistönvälittäjäliitto r.y:n mukaan laissa tulisi säätää, että perustajaosakkaan on toimitettava kauppahintaerien maksuaikatauluja vastaava valmiusastetodistus turva-asiakirjojen säilyttäjälle heti sen jälkeen, kun kyseessä olevan maksuerän suorittamisen edellytyksenä oleva valmiusaste on saavutettu. Valmiusastetodistuksen allekirjoittaisi esimerkiksi rakennustyön vastaava työnjohtaja. Mikäli valmiusastetodistusta ei olisi toimitettu säilyttäjälle ennen maksuerän erääntymistä, säilyttäjän pitäisi ilmoittaa asiasta ostajille. Pykälän perusteluissa olisi Suomen Kiinteistönvälittäjäliitto r.y:n mukaan syytä mainita, että kauppahintaeriä ei saa käyttää 2 luvun mukaisena vakuutena tai 2 luvun vakuuksien vastavakuuksina. Suomen Pankkiyhdistys ehdottaa perusteluihin lisättäväksi, että hankkeen kannalta vieraana tarkoituksena ei voida pitää sitä, että perustajaosakas nostaa kauppahintojen maksutililtä urakkasopimuksen mukaisia saataviaan asuntoyhteisöltä. (3 mom.) Yhtiön tilintarkastajalla ja ostajien 22 :n mukaisesti valitsemalla tilintarkastajalla on salassapitovelvollisuuden estämättä oikeus saada tietoja 1 momentissa tarkoitetun tilin käytö stä. Kuluttajavirasto viittaa järjestetyssä kuulemistilaisuudessa tekemäänsä ehdotukseen, jonka mukaan turva-asiakirjojen säilyttäjällä tulisi olla kauppahintojen maksutilin osalta suurempi valvontavastuu. Mietinnössä ehdotettu tilintarkastajien valvonta jälkikäteisinä tarkastuksina ei Kuluttajaviraston mukaan aina ole riittävää kuluttajien oikeuksien turvaamiseksi. Kuluttajavirasto katsoo, että valvonnan tehokasta toteutumista on syytä seurata, sillä kysymys on kuluttajien kannalta tärkeä. KHT-yhdistys r.y. kiinnittää huomiota siihen, että tilintarkastaja ei voi valvoa, miten urakoitsija tililtä nostamansa rahat käyttää eikä sellaista vastuuta voi tilintarkastajalle asettaa. Tämä seikka tulee mainita ainakin perusteluissa, jotta ei syntyisi niin sanottuja odotuskuiluja tilintarkastajilta edellytettyjen suoritteiden osalta. 17 a. Vakuuden käyttäminen Vakuus on ensisijaisesti voimassa sellaisen vahingon korvaamiseen, joka yhtiölle on aiheutunut rakentamista koskevan sopimuksen täyttämättä jäämisestä tai rakennusvirheistä yhtiön kunnossapitovelvollisuuden piiriin kuuluvissa rakennuksen osissa. Vakuus on toissijaisesti voimassa sen vahingon korvaamiseksi, joka asuntoosakkeen ostajalle on aiheutunut perustajaosakkaan sopimusrikkomuksesta. Jos\n6 6 vakuus ei riitä kaikkien asunto -osakkeen ostajille kuuluvien korvausten kattamiseen, vakuuden määrä on ensisijaisesti käytettävä virheiden korjaamisesta aiheutuneiden kustannusten kattamiseen korjauskustannusten mukaisessa suhteessa ja muulta osin jaettava sen mukaan kuin on kohtuullista ottaen huomioon kunkin ostajan kärsimän vahingon määrä ja laatu sekä muut seikat. Jäljempänä 18 :n 2 momentissa säädetyssä tapauksessa vakuus on kuitenkin ensi sijassa voimassa sen vahingon korvaamiseksi, joka suostumuksen evänneille asunto -osakkeen ostajille on aiheutunut perustaja-osakkaan sopimusrikkomuksesta, ja toissijaisesti yhtiön hyväksi. Suomen Pankkiyhdistys pitää tarpeellisena, että vakuuden käyttämistä selkeytetään ehdotetulla tavalla. Yhdistys kuitenkin huomauttaa, että lähtökohtaisesti vakuuden antajan on vastaisuudessakin voitava päättää, maksaako vakuuden vai jääkö odottamaan esimerkiksi oikeuden päätöstä. Lisäksi pykälään tai perusteluihin tulisi lisätä, että vakuus luovutetaan aina asunto-osakeyhtiön hallitukselle, joka käyttää sen yhtiölle aiheutuneen vahingon korvaamiseen tai ohjaa sen oikealle osakkeenostajalle tämän käytettäväksi. 18. Vakuuden vapauttaminen (3 mom.) Jos suostumus vakuuden vapauttamiseen on evätty aiheettomasti tai jos sitä ei ole mahdollista hankkia ilman kohtuutonta haittaa tai viivytystä, tuomioistuin voi hakemuksesta antaa luvan vakuuden vapauttamiseen kokonaan tai osaksi. Helsingin käräjäoikeuden mukaan momenttiin tulisi lisätä maininta mahdollisuudesta hakea kuluttajavalituslautakunnalta suositus vakuuden vapauttamisesta. 18 a. Vakuuden vapautuminen ilman suostumuksia Vakuus vapautuu viimeistään 12 kuukauden kuluttua yhtiön kaikkien rakennusten vuositarkastuksen pitämisestä edellyttäen, että yhtiölle on valittu 23 :ssä tarkoitettu hallitus. Vakuus ei kuitenkaan vapaudu, jos yhtiö tai asuntoosakkeen ostaja vastustaa vakuuden vapautumista ja saattaa asian kulu ttajavalituslautakunnan tai tuomioistuimen käsiteltäväksi. Vapautumista vastustavan on ilmoitettava siitä turva-asiakirjojen säilyttäjälle sekä toimitettava tälle kuluttajavalituslautakunnan tai käräjäoikeuden antama todistus asian vireille saattamisesta ennen edellä säädetyn määräajan päättymistä uhalla, että vakuus muuten vapautuu. Helsingin käräjäoikeus ja Suomen Sähkö- ja teleurakoitsijaliitto ry pitävät säännöksen perusajatusta vakuuksien vapautumista kohtuullisessa ajassa kannatettavana. Helsingin käräjäoikeus epäilee kuitenkin, nopeuttaako ratkaisusuosituksen hakeminen kuluttajavalituslautakunnalta vakuuksien vapautumista, kun ratkaisuosituksen saamisen jälkeen asia usein viedään käräjäoikeuteen. Käräjäoikeus kiinnittää lisäksi huomiota perustelujen lausumaan, jonka mukaan ratkaisusuosituksen noudattamatta jättäminen voi johtaa kuluttajan vahingonkorvausvelvollisuuteen 18 :n 4 momentin nojalla. Vahingonkorvausvelvollisuuden tulisi käydä ilmi myös pykälätekstistä. Samoin pykälästä tulisi käydä ilmi, ajetaanko pykälässä tarkoitettua asiaa hakemus- vai riita-asiana. Huomioon ottaen että 18 :n mukaiset vakuuden vapauttamisasiat käsitellään hakemusasioina, tulisi myös käsiteltävän pykälän mukaiset asiat käsitellä hakemusasioina.\n7 7 Vantaan käräjäoikeuden mukaan perusteluista ei käy selkeästi ilmi, mitä vakuudelle tapahtuu silloin, kun kuluttajavalituslautakunta antaa perustajaosakkeelle myönteisen ratkaisun, mutta kuluttaja vastustaa yhä vakuuden vapautumista. Käräjäoikeus katsoo, että vakuuden tulisi tällöin automaattisesti vapautua, ellei kuluttaja lyhyehkössä määräajassa ratkaisusuosituksen saamisen jälkeen saata asiaa edelleen tuomioistuimen käsiteltäväksi. Kuluttajavirasto huomauttaa, että kauppasopimuksen tekemisen ja vakuuden vapautumisen välinen aika on varsin pitkä. Ostaja ei vakuuden vapautumisen aikaan välttämättä enää muista oikeuttaan vastustaa vakuuden vapautumista. Tuona väliaikana asunto on lisäksi jo ehkä ehditty myydä uudelle ostajalle eikä uudelle ostajalle välttämättä anneta alkuperäistä kauppakirjaa, jossa mainitaan vakuuden vapautumisesta ja ostajan mahdollisuudesta sitä vastustaa. Tämän takia Kuluttajavirasto katsoo, että yhtiöltä voitaisiin edellyttää tiedotteen antamista osakkeiden omistajille ennen vakuuden vapautumisen ajankohtaa. Tämä parantaisi osakkaiden asemaa eikä menettely olisi yhtiölle merkittävästi lisärasitusta tuova. Suomen Pankkiyhdistys huomauttaa, että vakuus voi olla muunkin tahon kuin turvaasiakirjojen säilyttäjänä toimivan luottolaitoksen antama, jolloin ilmoitus säilyttäjälle on tarpeeton. Lisäksi vakuuden vapautumisen ja vastustamisesta ilmoittamisen ajankohtana rakentamisvaihe on jo päättynyt ja turva-asiakirjat luovutettu pois. Suomen Pankkiyhdistys esittääkin pykälää muutettavaksi siten, että vapauttamista vastustavan osakkeenostajan on ilmoitettava vastustamisestaan vakuuden antaneelle taholle. 18 b. Rakentamisvaiheen vakuus osaomistusyhtiössä (3 mom.) Vakuus vapautuu kolmen kuukauden kuluttua siitä, kun rakennusvalvontaviranomainen on hyväksynyt kyseisen rakennuksen käyttöönotettavaksi. Perustajaosakkaan on toimitettava turva-asiakirjojen säilyttäjälle selvitys käyttöönottohyväksymisestä. Suomen Pankkiyhdistys kiinnittää huomiota siihen, että yhtiön kaikkien rakennusten rakentamisesta on saatettu sopia yhdessä urakkasopimuksessa yksilöimättä urakkahintaa rakennuskohtaisesti. Epäselväksi jää tällaisissa tapauksissa, kuinka rakennuskohtaisesti vapautettavan vakuuden määrä lasketaan. 19. Vakuusjärjestelyt perustajaosakkaan suorituskyvyttömyyden varalta (1 mom.) Perustajaosakas on velvollinen huolehtimaan siitä, että ennen asuntoosakkeiden ostettavaksi tarjoamisen alkamista osakeyhtiön ja asuntoosakkeen ostajien hyväksi otetaan hänen suorituskyvyttömyytensä varalta tarkoitukseen soveltuva vakuutus tai annetaan pankkitakaus tai Kuluttajaviraston vahvistamat ehdot täyttävä muu takaus tämän pykälän mukaisesti. Vakuutuksen tai takauksen on oltava voimassa, kunnes kymmenen vuotta on kulunut siitä, kun rakennusvalvontaviranomainen hyväksyi kyseisen rakennuksen käyttöönotettavaksi. Tällaista vakuutta ei ole kuitenkaan velvollisuutta järjestää, jos perustajaosakas on valtion tai kunnan viranomainen. Kilpailuvirasto kiinnittää valtion ja kunnan viranomaisia koskevan poikkeuksen osalta huomiota siihen, että kilpailuneutraliteetin näkökulmasta julkisten toimijoiden ja yksi-\n8 8 tyisten yritysten tulisi asuntomarkkinoilla olla yleisesti tasapuolisessa kilpailuasemassa. Suomen Pankkiyhdistyksen mukaan jää epäselväksi, sovelletaanko poikkeusta silloin, kun perustajaurakoitsijoita on useita ja yksi näistä on valtion tai kunnan viranomainen. Kuluttajavirasto huomauttaa, että perusteluteksti ei ole aivan selkeä sen suhteen, kuuluuko momentissa tarkoitetun takauksen ehtojen vahvistaminen Kuluttajavirastolle vai kuluttaja-asiamiehelle. 21. Osakkeenostajien valitsema tilintarkastaja 22. Rakennustyön tarkkailija (1 mom.) Osakkeenostajilla on 20 :ssä tarkoitetussa kokouksessa oikeus yhtiöjärjestyksen estämättä valita osakeyhtiölle tilintarkastaja, jonka toimikausi kestää sen tilikauden loppuun, jolloin rakentamisvaihe päättyy. Osakkeenostajien valitsemasta tilintarkastajasta on muutoin voimassa, mitä yhtiökokouksen valitsemasta tilintarkastajasta säädetään. Tilintarkastajan palkkiosta ja tilinta r- kastajan työstä aiheutuvista muista kuluista vastaa osakeyhtiö, jonka menoihin nämä kustannukset saadaan lisätä taloussuunnitelmasta riippumatta. (1 mom.) Osakkeenostajilla on 20 :ssä tarkoitetussa kokouksessa oikeus valita rakennustyön tarkkailija, jonka tehtävänä on seurata, että yhtiön rakennus valmistuu rakentamista koskevan sopimuksen mukaisesti. Tarkkailijan toimikausi kestää rakentamisvaiheen loppuun ja hänen palkkiostaan sekä muista hänen työstään aiheutuvista kuluista vastaa osakeyhtiö, jonka menoihin nämä kustannukset saadaan lisätä taloussuunnitelmasta riippumatta. KHT-yhdistys r.y. kannattaa sitä, että osakkeenostajien valitseman tilintarkastajan toimikausi päättyy sen tilikauden lopussa, jolloin rakentamisvaihe päättyy. Yhdistyksen mukaan on myös hyvä, että lakiehdotuksessa tilintarkastuksen kaikki kulut tulee huomioitua. Rakennusteollisuus RT ry kiinnittää huomiota siihen, että käytännössä on esiintynyt epäselvyyksiä sen suhteen, mitä tilintarkastajan ja rakennustyön tarkkailijan palkkion lisääminen yhtiön kuluihin tarkoittaa. Esityksen perusteluihin tulisi tämän vuoksi lisätä, että näiden henkilöiden palkkiot voidaan veloittaa yhtiöltä ja sen kaikilta osakkailta, vaikka vain osa ostajista on heidät valinnut. Myös Suomen Kiinteistönvälittäjäliitto ry:n mukaan pykälissä tulisi selkeämmin määritellä, kenellä on viime kädessä vastuu sellaisista tilintarkastajan ja rakennustyön tarkkailijan palkkioista ja muista kuluista, jotka ovat syntyneet ennen hallinnan luovutusta. Kysymyksen selkeyttäminen vaatisi muutosta lain 4 luvun 5 :ään, jonka mukaan vastuu yhtiövastikkeista ym. määräytyy hallinnan luovutuksen mukaan. 23 a. Vahingonkorvausvelvollisuus Jos yhtiön hallitus on laiminlyönyt kutsua koolle yhtiökokouksen 23 :n 1 momentin mukaisesti, hallituksen jäsenet ovat velvollisia korvaamaan yhtiölle ja osakkeenostajille tästä aiheutuneen vahingon. Vahingonkorvauksen sovittelusta ja korvausvastuun jakautumisesta kahden tai useamman kesken on voimassa, mitä vahingonkorvauslain (412/1974) 2 ja 6 luvussa säädetään.\n9 9 Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto katsovat, että ehdotettu hallituksen jäsenten henkilökohtainen vastuu on käytännössä ongelmallinen. Lausunnonantajat pitävät myös lainsäädäntöteknisesti huonona sitä, että asuntokauppalaissa säädetään muun tahon kuin myyjän vastuusta. Lausunnonantajat katsovat, että vahingonkorvausvastuu 23 :ssä tarkoitetun yhtiökokouksen koolle kutsumisen laiminlyömisestä tulisi asettaa myyjälle. Myös Rakennusteollisuus RT ry pitää ehdotusta ongelmallisena. Ehdotus ei lausunnonantajan mukaan perustu todelliseen tarpeeseen, koska rakennusliikkeen edun mukaista on järjestää hallinnon luovutus mahdollisimman pian. Hallinnon luovutus ei voi myöskään merkittävästi viivästyä sen vuoksi, että asunto-osakeyhtiölain mukaan yhtiökokous on pidettävä joka vuosi ja osakkeen omistajat on kutsuttava kokoukseen. Lausunnonantajan mukaan on myös vaikeaa kuvitella, mitä vahinkoa hallinnon luovutuksen viivästymisestä voi syntyä. Muuta Keskuskauppakamari katsoo, että asuntokauppalain uudistamisen yhteydessä on korjattava kaikki tiedossa olevat rakentamisvaiheen kauppoihin liittyvät epäkohdat, myös lunastusoikeuden käyttöä koskeva nykylain mahdollistama epäoikeutettu etu lunastajalle. Asiaa ei Keskuskauppakamarin mukaan pidä lykätä myöhemmin selvitettäväksi, vaan asunto-osakeyhtiölakia on tältä osin muutettava jo asuntokauppalain muuttamisen yhteydessä. Suomen Pankkiyhdistys katsoo, että 2 luvussa tulisi olla jokin maininta luvun soveltamisesta tilanteessa, jossa perustajaosakas saa vastikkeena vaiheittain maksettavan kauppahintasuorituksen sijasta ostajan asunnon. Koska kauppahinta maksetaan kerralla, ostajan suojan toteutuminen on kyseenalaista. Lisäksi Suomen Pankkiyhdistys huomauttaa, että lakiehdotuksessa ei juurikaan huomioida ns. monivaiheisia rakennuskohteita eli kohteita, joissa on tarkoitus rakentaa useita rakennuksia. Jatkovalmistelussa tulisi vielä pohtia, onko erityissääntely tarpeen näissä kohteissa ostajan suojaamiseksi esimerkiksi sen vuoksi, että rakentamisvaihe voi kohteissa venyä hyvin pitkäksi. Myös Suomen Vakuutusyhtiöiden Keskusliitto kiinnittää huomiota monivaiheisiin rakentamiskohteisiin. Keskusliiton mukaan perusteluissa tulisi todeta, että vakuus on aina otettava kaikille asuntoyhteisön rakennuksille samanaikaisesti. Lisäksi 1 c :n perusteluissa olisi todettava, että lisärakentamisella tarkoitetaan tilannetta, jossa yhtiöjärjestystä myöhemmin muutetaan siten, että lisärakentaminen on mahdollista. Lisärakentamisella ei siten tarkoitettaisi monivaiheista rakentamista, joka tapahtuu alkuperäisen yhtiöjärjestyksen mukaisesti.\n10 10 3 luku. Varausmaksu, käsiraha sekä vakiokorvaus Yleistä Varausmaksua ja vakiokorvausta koskevia säännösten lisäämistä lakiin kannattavat valtiovarainministeriö, Helsingin käräjäoikeus, Tampereen käräjäoikeus, Turun yliopiston oikeustieteellinen tiedekunta, Huoneistokeskus ja Suomen Pankkiyhdistys. 1. Luvun soveltamisala (1 mom.) Tämän luvun säännöksiä sovelletaan, jos: 1) joku on asuntoja ennakkomarkkinoitaessa varannut asunnon ja maksanut varauksensa vakuudeksi myyjälle sovitun rahasumman (varausmaksu); 2) tarjouksen tekijä on asunnosta tekemänsä ostotarjouksen vakuudeksi maksanut myyjälle sovitun rahasumman (käsiraha); 3) joku on muutoin kuin 1 kohdassa tarkoitetuissa tapauksissa varannut myyjän suostumuksella oikeuden ostaa asunnon ja maksanut tämän vakuudeksi myyjälle käsirahan; tai 4) tarjouksen tekijä on asunnosta tekemänsä tarjouksen vakuudeksi sitoutunut ennalta määrätyn korvauksen suorittamiseen sen varalta, että hän vetäytyy kaupasta (vakiokorvaus). Lapin yliopiston oikeustieteiden tiedekunta pitää vakiokorvausta koskevien säännösten lisäämistä lakiin tarpeellisena. Pykälästä tulisi kuitenkin käydä paremmin ilmi, mistä vakiokorvauksessa on kysymys ja mikä sen suhde käsirahaan on. 3. Käsirahan ja vakiokorvauksen merkitys (3 mom.) Jos myyjä ei hyväksy ostotarjousta tai jos kauppa jää syntymättä muusta kuin tarjouksen tekijän puolella olevasta syystä, myyjän on viipymättä palautettava saamansa käsiraha. Jos myyjä tarjouksen tekijästä riippumattomasta syystä kieltäytyy tekemästä kauppaa niillä ehdoilla, joista on myyjän kanssa tai myyjän lukuun sovittu käsirahan vastaanottamisen yhteydessä, myyjän on käsirahan palauttamisen lisäksi suoritettava tarjouksen tekijälle hyvityksenä sovittua käsirahaa vastaava määrä, jollei 6 :stä muuta johdu. Jos käsirahan sijasta on sovittu vakiokorvauksesta, myyjän on tässä momentissa säädetyin edellytyksin suoritettava tarjouksen tekijälle sovittua vakiokorvausta vastaava rahamäärää. Turun käräjäoikeus kiinnittää huomiota siihen, että viipymättä on hyvin venyvä käsite. Käräjäoikeus katsookin, että palauttamiselle on asetettava hyvin lyhyt määräaika, minkä jälkeen myyjällä tulee olla velvollisuus maksaa viivästyskorkoa. 3 a. Ennakkomarkkinoinnissa suoritetun varausmaksun suuruus Jos kauppa tehdään, varausmaksu on kokonaisuudessaan laskettava osaksi kauppahintaa. Jos kauppa jää syntymättä, myyjän on palautettava varausmaksu. Kuluttajavirasto katsoo, että laissa olisi täsmennettävä, missä ajassa varausmaksu on palautettava. Lisäksi myyjälle olisi säädettävä velvollisuus maksaa tuottokorkoa varausmaksulle siltä ajalta, jonka varausmaksu on ollut myyjän hallussa. Tämä olisi viras-\n11 11 ton mukaan perusteltua, koska varausmaksu voi olla myyjän hallussa melko pitkään ja se voi olla määrältään suurehko. Samoin tuottokorkosäännös voisi ehkäistä varausmaksujen keräämisen sellaisissa hankkeissa, jotka eivät ole toteuttamiskelpoisia. 4 luku. Uuden asunnon kauppa 3. Velvollisuus täydentää 2 luvun 17 :n mukaista vakuutta (1 mom.) Jos asunto myydään asuntoyhteisöstä, joka on ollut 2 luvun mukaisen sääntelyn alainen, ja rakentamisvaiheen päättymisestä on kulunut vähemmän kuin yksi vuosi, myyjän on ennen kaupantekoa asetettava ostajan ja yhteisön hyväksi 2 luvun 17 :n mukaista vakuutta vastaava vakuus asunnon kauppaa koskevan sopimuksen täyttämisestä. Erillistä vakuutta ei kuitenkaan tarvitse asettaa, jos 2 luvun 17 :n mukaisesti asetettu vakuus riittää kattamaan tässä pykälässä tarkoitetun kaupan. Mitä tässä momentissa säädetään vakuuden täydentämisestä, ei kuitenkaan koske sellaisesta yhteisöstä myytäviä asuntoja, johon on rakentamisvaiheen aikana sovellettu 2 luvun 18 b :ää. Suomen Pankkiyhdistyksen mukaan pykälää tai ainakin perusteluja tulee täydentää, koska ehdotuksen perusteella jää epäselväksi, kumpaa 17 :n mukaista vakuutta rakentamisvaiheen vakuutta vai rakentamisvaiheen jälkeistä vakuutta pykälän mukainen täydentämisvelvollisuus koskee. 3 a. Suorituskyvyttömyysvakuus, jos asunto ei ole kuulunut 2 luvun soveltamisalaan Jos asuntoa myydään tai muuten markkinoidaan kuluttajalle sellaisesta asuntoyhteisöstä, joka ei ole ollut 2 luvun sääntelyn alainen, myyjä on velvollinen huolehtimaan siitä, että yhteisön ja ostajien hyväksi otetaan hänen suorituskyvyttömyytensä varalta 2 luvun 19 :n mukainen vakuus. Vakuutta ei kuitenkaan tarvita, jos kysymys on lisärakentamisesta ja asuntoja myy tai markkinoi se asuntoyhteisö, jolle uudet asunnot on rakennettu. Vakuus on asetettava ennen kuin asuntoyhteisön rakennukselle tai lisää rakennetuille asunnoille haetaan rakennusvalvontaviranomaiselta loppukatselmusta. Velvollisuudesta toimittaa rakennusvalvontaviranomaiselle loppukatselmushakemuksen yhteydessä todistus vakuudesta, säädetään maankäyttö- ja rakennuslain 152 a :ssä. Vakuuden antajan on pyynnöstä annettava myyjälle mainitussa pykälässä säädetyt vaatimukset täyttävä todistus. Suorituskyvyttömyyden laajentamista myös sellaisiin uudisrakennuskohteisiin, jotka myydään kuluttajille vasta asuntojen valmistumisen jälkeen, kannattavat valtiovarainministeriö, sosiaali- ja terveysministeriö, Kilpailuvirasto, Turun yliopiston oikeustieteellinen tiedekunta ja Rakennusteollisuus RT ry. Kilpailuvirasto pitää suorituskyvyttömyysvakuutta koskevan sääntelyn laajentamista perusteltuna asunnon ostajien aseman yhdenmukaistamisen ja parantamisen sekä asumisen laadun näkökulmasta. Asuntorakentamisen kilpailun kannalta laajentamisella voi kuitenkin olla myös kielteisiä vaikutuksia: sääntely voi vaikeuttaa pienten rakennusyritysten toimintaa ja siten vähentää kilpailua sekä lisätä asuntojen uustuotannon kustannuksia. Turun yliopiston oikeustieteellinen tiedekunta huomauttaa puolestaan, että nykyistä sääntelyä, jonka mukaan rakennusvirhevakuutta ei edellytetä valmiiden asuntojen\n12 12 kaupassa, on käytetty tietoisesti ostajien vahingoksi. Rakennusteollisuus RT ry huomauttaa, että vakuutta eivät välttämättä saa yritykset, joiden toiminnan taloudellinen tai tekninen tausta on epäselvä tai huono, ja että juuri tällaisissa tapauksissa ostajien ja asuntoyhtiön suojaaminen on erityisen tärkeää. Näiden tahojen suojaaminen on tärkeämpää kuin yritysten oikeus toteuttaa asuntotuotantoa ilman vakuuksia, varsinkin kun näille yrityksille jää mahdollisuus toimia aliurakoitsijoina. Suorituskyvyttömyysvakuutta koskevan sääntelyn soveltamisalan laajentamista vastustavat Keskuskauppakamari, Suomen Yrittäjät ja Suomen Sähkö- ja teleurakoitsijaliitto ry. Keskuskauppakamarin mukaan ehdotetun kaltaista elinkeinotoiminnan rajoittamista voidaan pitää varsin kyseenalaisena: rakennusliikkeiltä ei tule kieltää oikeutta elinkeinoonsa, mikäli ne kykenevät rahoittamaan kohteen rakentamisen valmiiksi markkinoimatta asuntoja kuluttajille. Keskuskauppakamarin mukaan ostajien suojaamiseksi olisi riittävää, että valmiina myytävien asuntojen esitteissä mainittaisiin siitä, ettei kohteessa ole suorituskyvyttömyysvakuutta. Suomen Yrittäjät pitää ehdotettua muutosta erittäin huonona, sillä se johtaisi siihen, että pienet rakennusalan yritykset kykenisivät vain poikkeuksellisesti enää olemaan mukana asuntotuotannossa. Vakuutusta ei joko myö n- nettäisi tai vakuutus olisi hyvin kallis, kun kysymys on valmiiksi rakennetuista asunnoista. Ehdotetun kaltainen elinkeinotoiminnan rajoitus johtaisi rakennusalan työllisyyden heikentymiseen, koska monet pk-yritykset joutuisivat lopettamaan toimintansa ja irtisanomaan työntekijänsä. Ehdotus ei Suomen Yrittäjien mukaan ole järkevä myöskään asunnon ostajille, koska näille on varmempaa ostaa valmiiksi rakennettu asunto kuin vasta suunnitteilla oleva. Ehdotus johtaisi sellaisen tuotannon vähentymiseen, jossa asunnot tehdään valmiiksi ennen niiden tarjoamista kuluttajille. Myös Suomen Sähköja teleurakoitsijaliitto ry kiinnittää huomiot vakuutusten kalleuteen ja siihen, etteivät esimerkiksi uudet yritykset välttämättä ollenkaan saa vakuutusta. Jos sääntely kuitenkin toteutetaan, yhdistyksen mukaan on turvattava jollakin keinolla se, että kaikilla yrityksillä on tosiasiallinen mahdollisuus saada vakuutus tai vakuus. Myöskään Suomen Vakuutusyhtiöiden Keskusliitto ei pidä ehdotettua laajentamista tarkoituksenmukaisena. Suomen Vakuutusyhtiöiden Keskusliitto huomauttaa, että etenkin pienten, taloudelliselta kantokyvyltään heikkojen rakennusurakoitsijoiden voi olla va i- kea tai jopa mahdoton saada vakuutusta, ainakaan kohtuullisen hintaan valmiille kohteelle. Keskusliiton mukaan ehdotetun kaltaista elinkeinon harjoittamisen rajoittamista ei olekaan syytä toteuttaa. Ehdotetulle muutokselle ei ole myöskään esitetty riittäviä perusteita. 18. Vuositarkastus (1 mom.) Myyjän on järjestettävä vuositarkastus, jossa todetaan asunnoissa ja asuntoyhteisön kunnossapitovastuulle kuuluvissa kiinteistön muissa osissa ilmenneet virheet. Vuositarkastus on toimitettava aikaisintaan 12 kuukautta ja viimeistään 15 kuukautta sen jälkeen, kun rakennusvalvontaviranomainen on hyväksynyt rakennuksen tai lisää rakennetut asunnot käyttöönotettavaksi. Myyjän on ilmoitettava vuositarkastuksen ajankohdasta ostajalle, asuntoyhteisölle ja 2 luvun 19 :ssä tarkoitetun vakuuden antajalle vähintään kuukautta ennen sen toimittamista. Vakuuden antajan edustajalla on oikeus olla läsnä vuositarkastuksessa. Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto katsovat, että asuntokauppalain mukaisen takuuajan tulisi olla\n13 13 yhtenevä rakennusurakan yleisten sopimusehtojen (YSE 1998) takuuajan kanssa. La u- sunnonantajat esittävät tämän johdosta, että vuositarkastus tulisi pitää vasta kahden vuoden kuluttua kohteen valmistumisesta. Jotta muutos ei aiheuttaisi kohtuutonta haittaa ostajille esimerkiksi viivästyvien korjausten vuoksi, laissa tulisi säätää täsmällisemmin siitä, millaiset korjaukset tulee tehdä viivytyksettä eikä vasta vuositarkastuksen jälkeen. Rakennusteollisuus RT ry esittää, että perusteluissa todettaisiin, että lisärakentamishankkeissa vuositarkastus koskee vain lisärakennettuja osioita. 19. Virheilmoitus (2 mom.) Jos asunnossa ilmenee virhe, jota ostajan ei voida edellyttää havainneen vuositarkastuksessa tai sitä ennen, hän menettää oikeutensa vedota virheeseen, jollei hän ilmoita virheestä ja siihen perustuvista vaatimuksistaan kohtuullisessa ajassa siitä, kun hän on havainnut virheen tai hänen olisi pitänyt se havaita. Helsingin käräjäoikeus, Tampereen käräjäoikeus ja Kuluttajavirasto kannattavat virheilmoitusta koskevia uudistusehdotuksia. Sääntely yhtenäistyy maakaaren (540/1995) vastaavien säännösten, virheiden selvittely nopeutuu ja oikeustila selkeytyy. Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto kiinnittävät huomiota siihen, että esityksessä ei oteta kantaa, miten muuttuva yleinen vanhentumisaika vaikuttaa asuntokauppalain nojalla esitettävien vaatimusten vanhentumiseen. Lausunnonantajien mukaan asuntokauppalaissa olisi selkeästi todettava, milloin ostajan vaatimukset on viimeistään esitettävä. Myös Helsingin käräjäoikeuden mukaan laissa olisi säädettävä, että vaatimukset on aina esitettävä viimeistään yleisen vanhentumisajan, 10 vuoden kuluessa. Lisäksi laissa olisi käräjäoikeuden mukaan täsmennettävä vanhentumisajan alkamisajankohta. Samoin lausuu Suomen Sähkö- ja teleurakoitsijaliitto ry. 26 a. Virhe asuntoyhteisön kunnossapitovastuulle kuuluvassa kiinteistön osassa Jos virhe ilmenee asuntoyhteisön kunnossapitovastuulle kuuluvassa kiinteistön osassa, koskee yhteisöä soveltuvin osin se, mitä :ssä, :ssä ja 26 :ssä säädetään ostajasta. Ostajalla on kuitenkin oikeus vaatia myös 1 momentissa tarkoitetun virheen oikaisemista tai muita virheen seuraamuksia, jos asuntoyhteisölle ei ole valittu 2 luvun 23 :ssä tarkoitettua hallitusta. Mitä tässä momentissa säädetään, ei koske asunnon osa-omistusyhteisössä ostanutta ostajaa. Lisäksi ostajalla on toissijainen oikeus esittää vaatimuksia sellaisen 1 momentissa tarkoitetun virheen vuoksi, jolla on suoria haitallisia vaikutuksia ostajan hallinnassa olevaan huoneistoon. Helsingin käräjäoikeus ja Rakennusteollisuus RT ry pitävät pykälää perusteltuna ja vastuusuhteita selkeyttävänä.\n14 Kauppahinnan maksuajankohta ja omistuksenpidätysehdon voimassaolo (Työryhmä ei esitä muutoksia kauppahinnan maksamista koskeviin säännöksiin.) Suomen Pankkiyhdistyksen mukaan käytännön tilanteissa on esiintynyt ongelmia silloin, kun ostaja on kieltänyt talletetun rahasumman luovuttamisen myyjälle. Ongelmien vähentämiseksi momenttiin tulisi lisätä maininta siitä, että varat, joiden luovuttamisen myyjälle ostaja on kieltänyt, pys yvät pankkitilillä, kunnes osapuolet ovat sopineet erimielisyytensä tai tuomioistuin on antanut asiassa ratkaisun. 36. Täydentävät säännökset kaupan purkamisesta (2 mom.) Jos kauppa puretaan sen jälkeen, kun asunto on luovutettu ostajan hallintaan, ja ostaja on saanut asunnosta merkittävää tuottoa tai hyötyä, hänen on suoritettava siitä myyjälle kohtuullinen korvaus. Ostajan purkaessa kaupan on korvausta määrättäessä otettava huomioon se haitta, joka purkamisen syynä olevasta sopimusrikkomuksesta on aiheutunut ostajalle, sekä muut seikat. Turun käräjäoikeuden mukaan on epäselvää, mitä korvauksen määräämisessä huomioon otettavilla muilla seikoilla tarkoitetaan. Muut seikat tulisi poistaa säännöksestä tai selventää, mitä niillä tarkoitetaan. 6 luku. Käytetyn asunnon kauppa 1. Luvun soveltamisala (3 mom.) Käytetyn asunnon ostajan oikeudesta esittää asunnon virheen perusteella vaatimuksia asunnon ensimmäiselle myyjälle säädetään 5 luvussa. Sama oikeus on sillä, joka ostaa asunnon käytettynä suoraan ensimmäiseltä myyjältä. Rakennusteollisuus RT ry pitää epäonnistuneena ehdotusta, jonka mukaan elinkeino n- harjoittajan virhevastuu asunnon käytettynä ostanutta tai hänen seuraajansa kohtaan määräytyisi 4 luvun mukaisesti. Käytetyn asunnon kauppaan tulisi kokonaisuudessaan soveltaa 6 luvun säännöksiä, koska 4 luvun virhesäännökset on tarkoitettu uuden asunnon kauppaan eikä ostajalla tai hänen seuraajalla ole samanlaisia oletuksia käytetyn asunnon suhteen kuin uuden asunnon suhteen. Rakennusteollisuus RT ry:n mukaan esityksen perusteella jää myös epäselväksi, ketä asunnon ensimmäisellä myyjällä tarkoitetaan esimerkiksi tilanteessa, jossa rakennusliike tai muu elinkeinonharjoittaja ostaa va n- han osakeyhtiön koko osakekannan ja pintaremontin jälkeen tai ilman sitä myy osakkeet kuluttajille. Tällaisessa tilanteessa esityksen ajatus virhevastuun siirtämisestä virheet aiheuttaneelle taholle ei toteudu. 14. Virheilmoitus (1 ja 2 mom.) Ostaja ei saa vedota virheeseen, ellei hän ilmoita virheestä ja siihen perustuvista vaatimuksistaan myyjälle kohtuullisessa ajassa siitä, kun hän havaitsi virheen tai hänen olisi pitänyt se havaita. Arvioitaessa, milloin virhe on havaittu tai se olisi pitänyt havaita, ratkaisevana on pidettävä ajankohtaa,\n15 15 jona ostaja on päässyt tai hänen olisi pitänyt päästä selville virheen merkityksestä. Jollei ostaja ilmoita virheestä ja siihen perustuvista vaatimuksistaan myyjälle kahden vuoden kuluessa siitä, kun asunnon hallinta on luovutettu hänelle, hän menettää oikeutensa vedota siihen. Jos asunto on jo kauppaa tehtäessä ostajan hallinnassa, kahden vuoden määräaika alkaa kulua kaupantekoajankohdasta. Mitä tässä momentissa säädetään, ei sovelleta, jos myyjänä on elinkeinonharjoittaja. Helsingin käräjäoikeus, Tampereen käräjäoikeus ja Turun yliopiston oikeustieteellinen tiedekunta kannattavat virheilmoitusta koskevia uudistusehdotuksia. Ehdotukset selkeyttävät oikeustilaa ja sääntely myös yhtenäistyy maakaaren vastaavien säännösten kanssa. Asuntokiinteistö- ja rakennuttajaliitto ASRA, Suomen Kiinteistöliitto ja Suomen toimitila- ja rakennuttajaliitto kiinnittävät huomiota siihen, että esityksessä ei oteta kantaa, miten muuttuva yleinen vanhentumisaika vaikuttaa asuntokauppalain nojalla esitettävien vaatimusten vanhentumiseen. Lausunnonantajien mukaan asuntokauppalaissa olisi selkeästi todettava, milloin ostajan vaatimukset on viimeistään esitettävä. Suomen Kiinteistönvälittäjäliitto r.y:n mukaan perusteluissa olisi hyvä referoida kuluttajavalituslautakunnan ratkaisukäytäntöä, jonka mukaan kohtuullinen aika virheilmoituksen tekemiselle on ylitetty yleensä noin 4 6 kuukauden jälkeen siitä, kun virhe on havaittu tai se olisi pitänyt havaita. Turun käräjäoikeus toteaa, että käytetyn asunnon kaupasta johtuvat riitaisuudet ovat lisääntyneet käräjäoikeudessa huomattavasti. Käräjäoikeus katsoo, että kahden vuoden määräaika haittaa myös vaihdantaa. Pääsääntöisesti myyjä on hankkinut itselleen toisen asunnon ja lisävelkaa. Tämän vuoksi korvaus- ja purkuvaatimusten esittämiselle pitäisi asettaa mahdollisimman lyhyt määräaika. Käräjäoikeus esittääkin harkittavaksi, että 2 momentin mukainen kahden vuoden määräaika lyhennettäisiin yhdeksi vuodeksi. Valtiovarainministeriö katsoo, että virheilmoituksen sisältöön ja sen tekemisajankohtaan liittyvää tulkinnanvaraisuutta lienee mahdollista vähentää. Näin voidaan vähentää riitatapauksia ja niistä aiheutuvia kustannuksia yhteiskunnalle ja osapuolille. 20. Taloudellinen virhe (1 mom. 3 kohta) Kaupan kohteessa on taloudellinen virhe, jos [poisto]: 3) jos asunnon omistamiseen tai käyttämisen liittyvät taloudelliset velvoitteet tai vastuut ovat kaupan kohteessa kaupanteon jälkeen ilmenneen odottamattoman vian tai puutteen vuoksi osoittautuneet merkittävästi suuremmiksi kuin ostajalla on ollut perusteltua aihetta edellyttää. Tampereen käräjäoikeus kannattaa uutta säännöstä. Käräjäoikeudessa on ollut käsiteltävänä esimerkiksi ostajalle yllätyksenä tulleita putkiremontteja. Keskuskauppakamarin mukaan on tärkeää, että salainen taloudellinen virhe oikeuttaa ostajan vetoamaan menestyksekkäästi virheeseen vain poikkeustapauksissa, sillä muu-\n16 16 toin lainmuutos lisää asunto-osakkeiden kauppojen epävarmuutta ja asuntokauppariitoja. Keskuskauppakamari kiinnittää huomiota myös siihen, että kuluttajavalituslautakunnan ratkaisukäytännössä on ajoittain tulkittu varsin löysästi merkittävän poikkeaman käsitettä. Tämän vuoksi säännöstä olisikin jatkovalmistelussa tarkistettava siten, että virhekynnys ei ylity liian helposti. Lisäksi Keskuskauppakamarin mukaan pykälässä tai perusteluissa tulisi ottaa kantaa virheiden kumuloitumiseen eli siihen, voiko useammasta pienemmästä viasta muodostua säännöksessä tarkoitettu virhe. Keskuskauppakamarin mukaan tällainen tulkinta olisi arveluttava. Suomen Yrittäjät pitää kyseenalaisena salaista taloudellista virhettä koskevaa uutta säännöstä. Suomen Yrittäjät kiinnittää huomiota siihen, että asunto-osakeyhtiössä on mahdollista sopia korjaustöiden suorittamisesta sen jälkeen, kun ostajat ovat tehneet asunto-osakkeista kaupat. Mikäli vastuu salaisesta virheestä langetetaan kaikissa tapauksissa myyjälle, johtaa se Suomen Yrittäjien mukaan väistämättä asuntokauppariitojen lisääntymiseen ja luo ylipäätään epävarmuutta asuntokauppamarkkinoille. 28. Täydentävät säännökset kaupan purkamisesta (2 mom.) Jos kauppa puretaan sen jälkeen, kun asunto on luovutettu ostajan hallintaan, ja ostaja on saanut asunnosta merkittävää tuottoa tai hyötyä, hänen on suoritettava siitä myyjälle kohtuullinen korvaus. Ostajan purkaessa kaupan on korvausta määrättäessä otettava huomioon se haitta, joka purkamisen syynä olevasta sopimusrikkomuksesta on aiheutunut ostajalle, sekä muut seikat. Turun käräjäoikeuden mukaan on epäselvää, mitä korvauksen määräämisessä huomioon otettavilla muilla seikoilla tarkoitetaan. Muut seikat tulisi poistaa säännöksestä tai selventää, mitä niillä tarkoitetaan. 7 luku. Erinäiset säännökset 2. Takautumisoikeus rakentamisessa tapahtuneiden virheiden perusteella (Työryhmä ei ehdota muutosta takautumisoikeutta koskeviin säännöksiin.) Rakennusteollisuus RT ry katsoo, että takautumisoikeutta koskeva säännös tulisi poistaa laista tai sitä tulisi muuttaa siten, että elinkeinonharjoittaja vastaa vain virheestä, josta hän olisi ollut vastuussa omalle sopijapuolelleen ja enintään siihen määrään, jonka hän olisi ollut velvollinen tälle maksamaan. Tällainen säännös on nykyisin maakaaren 2 luvun 26 :n 2 momentissa. Rakennusteollisuus RT ry:n mukaan takautumissäännöksellä ei ole merkitystä kuluttajan eikä asunto-osakeyhtiön kannalta, minkä vuoksi sitä ei tulisikaan kuluttajansuojalaissa säilyttää. Säännöksen kumoamista tai muuttamista puoltaa myös se, että hallituksen esityksen 14/1994 perusteluista poiketen säännös merkitsee hyvin tarkkaa vastuusuhteiden sääntelyä ja elinkeinonharjoittajille myös yllättävää vastuusuhteiden järjestelyä. Lisäksi säännös on yhdistyksen mukaan ongelmallinen sen vuoksi, että myyjä voi käyttää takautumisoikeutta vain silloin, kun hän ei ole sopimussuhteessa virheen tehneeseen tahoon: säännös on siis vain eräiden rakennuttajien käytössä. Myös Suomen Sähkö- ja teleurakoitsijaliitto ry katsoo, että säännös tulisi muuttaa maakaaren säännöstä vastaavaksi. Yhdistys kiinnittää huomiota siihen, että säännös voi tulla sovellettavaksi myös tilanteissa, joissa ali- tai sivu-urakan tilaaja on laiminlyönyt velvoitteensa ja ali- tai sivu- urakoitsija on tämän vuoksi keskeyttänyttyönsä. Takaut u-\n17 17 missäännös saattaa johtaa siihen, että ali- tai sivu-urakoitsijaa vaaditaan täyttämään omat velvollisuutensa, vaikka hän ei voi saada suoritusta työstään esimerkiksi pääurakoitsijan konkurssin vuoksi. Muuta Helsingin käräjäoikeus esittää harkittavaksi, pitäisikö lakiin ottaa kuluttajavalituslautakunnan toimivaltaa koskeva säännös tai ainakin viittaus kuluttajavalituslautakunnasta annettuun lakiin Laki kiinteistöjen ja vuokrahuoneistojen välityksestä Huoneistokeskus Oy katsoo, että kiinteistöjen ja vuokrahuoneistojen välityksestä annettuun lakiin ehdotetut muutokset vastaavat jo nykyisin noudatettuja menettelytapoja eikä Huoneistokeskuksella ole huomautettavaa ehdotuksista Laki kuluttajavalituslautakunnasta 1 (1 mom. 3 5 kohta) Kuluttajavalituslautakunnan tehtävänä on: 3) antaa ratkaisusuosituksia asunnon kauppaan liittyvissä yksittäisissä riitaasioissa, jotka kuluttajat, asuntoyhteisöt taikka asunnon myyjänä tai tarjoajana olevat yksityishenkilöt saattavat lautakunnan käsiteltäviksi; 4) antaa ratkaisusuosituksia asuntokauppalain (843/1994) 2 luvun 17 :ssä, 18 b :ssä ja 4 luvun 3 :ssä tarkoitetun vakuuden käyttöönottoa tai vapauttamista koskeviin yksittäisiin riita-asioihin riippumatta siitä, kuka riidan osapuolista saattaa asian lautakunnan käsiteltäväksi; 5) antaa ratkaisusuosituksia asuntokauppalain 7 luvun 1 :ssä tarkoitettua takautumisoikeutta koskeviin yksittäisiin riita-asioihin, jotka asunnon myyjänä olevat yksityishenkilöt saattavat lautakunnan käsiteltäväksi; Kauppa- ja teollisuusministeriö katsoo, että kuluttajavalituslautakunnalle ei voida asettaa mitään lisätehtäviä, ellei samalla voida varmistaa, että niiden hoitamiseen saadaan tarvittavat lisäresurssit. Ministeriö kiinnittää huomiota myös siihen, että jos lautakunta siirretään hallitusohjelman mukaisesti oikeusministeriön hallinnonalalle, oikeusministeriön asiana on huolehtia lautakunnan voimavarojen riittävyydestä. Myös useat muut lausunnonantajat (Vantaan käräjäoikeus, Kuluttajavirasto, Keskuskauppakamari, Kuluttajat-Konsumenterna ry ja Suomen Yrittäjät) korostavat, että kuluttajavalituslautakunnalle on välttämätöntä turvata riittävät resurssit. Vantaan käräjäoikeus toteaa lisäksi, että 1 :n 1 momentin muuttamisen vuoksi lienee tarpeen tehdä teknisluonteinen muutos myös 1 a :n 2 momenttiin.\n18 Maankäyttö- ja rakennuslaki Tehtävien antaminen rakennusvalvontaviranomaisille Ympäristöministeriö katsoo, että ehdotetut tehtävät eivät sovi rakennusvalvontaviranomaisille eivätkä rakennuslupa- tai rakennusvalvontamenettelyyn. Rakennustarkastusyhdistys RTY ry vastustaa kuntien rakennusvalvontaviranomaisille esitettyjä uusia tehtäviä. Korkeintaan voitaisiin yhdistyksen mukaan ajatella, että kaikkiin asuinrakennusten rakentamista koskeviin lupapäätöksiin liitettäisiin automaattisesti Kuluttajaviraston ohje, kuten 142 :ssä esitetään. Yhdistyksen mukaan sama lopputulos voitaisiin kuitenkin todennäköisesti saavuttaa antamalla tehtävä jollekin toiselle viranomaiselle. Ehdottoman kielteisesti yhdistys suhtautuu uuteen 152 a :ään. Ehdotettu pykälä merkitsisi rakennusvalvontaviranomaisten roolin sekoittumista: viranomaisten rooli muuttuisi julkisen intressin piirissä olevien kysymyksien valvonnasta yksityisten välisiä oikeussuhteita holhoavaksi. Lisäksi yhdistys kiinnittää huomiota siihen, että rakennusvalvonnan voimavarat ovat monessa kunnassa hyvin rajoitetut. Myös Suomen Kuntaliitto vastustaa ehdotettujen lisätehtävien antamista kunnan rakennusvalvontaviranomaisille, koska tehtävät ovat valvontatoiminnalle täysin vieraita: rakennusvalvonnan tehtävänä on julkisen edun valvonta rakentamisessa eikä siviilioikeudellisiin kysymyksiin liittyvä neuvonta, ohjeistus, tarkastus tai valvonta. Liiton näkemyksen mukaan asunnonostajan ja asuntoyhteisön taloudellisen aseman turvaaminen rakennusvirheiden varalta voidaan parhaiten ja riittävästi turvata ostajan ja myyjän väliseen oikeussuhteeseen liittyvän pakottavan lainsäädännön avulla Lupapäätöksestä ilmoittaminen (2 mom.) Lupapäätös toimitetaan hakijalle. Hakijalle on lisäksi toimitettava Kuluttajaviraston laatima ohje asuntokauppalain (843/1994) mukaisista vakuusvaatimuksista, jos rakennuslupa myönnetään asuinrakennuksen rakentamiseen perustetulle tai perustettavalle asunto -osakeyhtiölle, osakeyhtiölle tai asunto-osuuskunnalle. Sama koskee, jos rakennuslupa myönnetään tälla i- sen yhteisön rakennukseen tulevien uusien asuinhuoneistojen rakentamiseen. Lupapäätös tai sen jäljennös toimitetaan myös asetuksella säädettäville viranomaisille ja niille, jotka ovat sitä huomautuksessa tai erikseen pyytäneet. Keskuskauppakamarin ja Suomen Yrittäjien mukaan on tärkeää, että perusteluissa mainitaan, ettei rakennusvalvontaviranomaisten tehtäviin kuulu asuntokauppalain 2 luvun vakuussäännöksiä koskeva neuvonta, vaan rakennusvalvontaviranomaisten tulee ohjata kyselyt asiantuntevalle taholle, kuten Kuluttajavirastolle. 152 a. Loppukatselmuksen hakijan velvollisuus toimittaa vakuustodistus Edellä 142 :ssä tarkoitetun asunto osakeyhtiön, muun osakeyhtiön tai asuntoosuuskunnan on loppukatselmusta hakiessaan toimitettava rakennusvalvontaviranomaiselle todistus asuntokauppalain mukaisten vakuuksien asettamisesta. Todistuksen on oltava lääninhallituksen, pankin tai muun luottola itoksen taikka vakuutusyhtiön antama ja siitä on käytävä ilmi, minkälaista vakuutta ja mitä rakentamishanketta todistus koskee sekä kenen hyväksi vakuus on voimassa.\n19 19 Jos todistusta ei toimiteta, rakennusvalvontaviranomaisen on ilmoitettava siitä Kuluttajavirastolle, paitsi jos on selvää, että uudet asunnot on tarkoitettu vuokrattaviksi, asumisoikeusasunnoiksi tai rakennushankkeeseen ryhtyneen omaan käyttöön. Kuluttajavirasto huomauttaa, että perusteluteksti ei ole aivan selkeä sen suhteen, kuuluuko 152 a :ssä tarkoitettu valvontatehtävä Kuluttajavirastolle vai kuluttajaasiamiehelle. Pykälätekstiä ja perusteluja on Keskuskauppakamarin mukaan täsmennettävä niin, että todistuksen toimittamisvelvollisuus koskee vain niitä tapauksia, joissa on velvollisuus asettaa vakuuksia. Jos on tarpeen selvittää, onko jossakin yksittäistapauksessa velvollisuus asettaa vakuus, se voitaneen antaa Kuluttajaviraston tehtäväksi rakennusvalvontaviranomaisen ilmoituksesta. Myös Suomen Yrittäjien mukaan toimittamisvelvollisuuden on kosketettava vain niitä hankkeita, joissa on asuntokauppalain mukaan velvollisuus asettaa suorituskyvyttömyysvakuus. Suomen Kuntaliitto huomauttaa, että perusteluista ei ilmene, mikä merkitys vakuustodistuksen puuttumisella on loppukatselmuksen suorittamiselle ja rakennuksen käyttöönoton hyväksynnälle. Jos ehdotus toteutuu, esityksessä on mainittava myös ilmoitusve l- vollisuuden muodosta, sen tarkemmasta sisällöstä sekä siitä, minkä ajan kuluessa ilmoitus on tehtävä ja onko rakennusvalvontaviranomaisen varmistettava, että Kuluttajavirasto on saanut ilmoituksen. Samoin esityksessä on lausuttava ilmoitusvelvollisuuteen liittyvästä mahdollisesta vahingonkorvausvelvollisuudesta ja kirjattava myös sitä koskevat perusteet varsinaiseen lakitekstiin Valtioneuvoston asetus asuntokaupoista Suomen Vakuutusyhtiöiden Keskusliitto katsoo, että ehdotetun asetuksen sanamuoto on parempi kuin nykyinen, vaikka se ei välttämättä poistakaan kaikkia omavastuun ja vakuutusmäärän suuruuden arviointiin liittyviä ongelmia. Tulkinnanvaraisuuden poistamiseksi asetuksessa tai sen taustamuistiossa tulisi mainita, että kysymys on verollisista rakentamiskustannuksista (ALV mukana) Valtioneuvoston asetus asuntojen markkinoinnissa annettavista tiedoista (Työryhmä ei ehdota muutoksia asetukseen.) Suomen Kiinteistönvälittäjäliitto ry. katsoo, että asuntojen markkinoinnissa annettavista tiedoista annetussa asetuksessa ja asuntokauppalaissa käytetty käsite velaton hinta on epäonnistunut ja harhaanjohtava. Yhdistys esittää, että se korvattaisiin kokonaiskauppahinta-sanalla. Lisäksi tulisi vielä määritellä kauppahinta esimerkiksi seuraavasti: Kauppahinnalla tarkoitetaan ostajan myyjälle suoritettavaa vastiketta, joka ei sisällä ostajan vastattavaksi mahdollisesti tulevaa velkaosuutta. Lisäksi yhdistyksen mukaan asuntokauppalain uudistamisen yhteydessä tulisi selvittää käsitteen asuintilojen pinta-ala määrittelemistä asetuksessa tai käsitteestä luopumista.\n20 Esityksen vaikutukset Valtiovarainministeriö toteaa, että ehdotetut muutokset näyttävät monilta osin selkeyttävän nykytilannetta. Valtiovarainministeriö katsoo kuitenkin, että ehdotusten taloudellisia ja muita vaikutuksia asuntokaupan osapuolten sekä yhteiskunnan näkökulmasta olisi voitu yleiselläkin tasolla arvioida seikkaperäisemmin. Lain selkeyttäminen merkitsee erimielisyyksiin liittyvien viranomaistehtävien vähenemistä. Muutokset voivat myös lisätä vakautta rahoitusmarkkinoilla edellyttäen, että asuntokaupan rahoitustoimiin liittyvät riskit ja niiden ennakoitavuus selkiintyvät. Lisäksi valtiovarainministeriö katsoo, että kuluttajavalituslautakunnan lisätehtävien vaikutuksista lautakunnan kokonaistyömäärään olisi suotavaa tehdä ainakin alustava arvio. Kuluttajavirasto kiinnittää huomiota siihen, että sille esityksen mukaan ehdotettavat uudet tehtävät vaativat omanlaista asiantuntemusta eivätkä valmismatkaliikelain (1080/1994) edellyttämät järjestelyt ole suoraan rinnastettavissa nyt ehdotettaviin tehtäviin. Kuluttajaviraston mukaan sillä on tarvetta lisäresursseihin siltä osin kuin viraston työmäärää lisätään. Suomen Pankkiyhdistys huomauttaa, että eräät, erityisesti asuntokauppalain 2 lukuun ehdotetut muutokset vaikuttavat turva-asiakirjojen säilyttäjän tehtäviin ja että nämä muutokset edellyttävät järjestelmämuutosten tekemistä. Tämän vuoksi taloudellisia va i- kutuksia käsittelevään jaksoon tulisi lisätä maininta lainmuutoksen turva-asiakirjojen säilyttäjille aiheuttamista kustannuksista. Suomen Yrittäjät kiinnittää huomiota siihen, että ehdotuksen perusteluissa ei ole lainvalmisteluohjeiden mukaisesti selvitetty, kuinka suuren yritysjoukon toimintaedellytykset muutos tulisi poistamaan tai niitä olennaisesti heikentämään. Myöskään ehdotuksen kielteisiä työllisyysvaikutuksia ei ole selvitetty.\nLausunnot asuntokauppatyöryhmän mietinnöstä\nLAUSUNTOJA JA SELVITYKSIÄ 2003:33 Lausunnot asuntokauppatyöryhmän mietinnöstä Tiivistelmä LAUSUNTOJA JA SELVITYKSIÄ 2003:33 Lausunnot asuntokauppatyöryhmän mietinnöstä Tiivistelmä OIKEUSMINISTERIÖ HELSINKI\nKuluttajaoikeuden linjauksia Kuluttaja virasto asiamies RAKENNUTTAJA JA VAKUUKSIEN ASETTAMINEN Tutustu tähän ohjeeseen, jos aiot myydä uuden asunnon hallintaan oikeuttavia asunto-osakkeita tai muita yhteisöosuuksia\nSÄÄDÖSKOKOELMA. 2005 Julkaistu Helsingissä 11 päivänä lokakuuta 2005 N:o 795 797. Laki. N:o 795. asuntokauppalain muuttamisesta\nSUOMEN SÄÄDÖSKOKOELMA 2005 Julkaistu Helsingissä 11 päivänä lokakuuta 2005 N:o 795 797 SISÄLLYS N:o Sivu 795 Laki asuntokauppalain muuttamisesta... 3973 796 Laki kiinteistöjen ja vuokrahuoneistojen välityksestä\nHal 302 Asuntokauppalaki 23.9.1994/843\n1 luku. (7.10.2005/795) Yleiset säännökset Hal 302 Asuntokauppalaki 23.9.1994/843 1 luku. (7.10.2005/795) Yleiset säännökset 1 (7.10.2005/795) Lain soveltamisala. Tämä laki koskee asunto-osakkeiden ja\nHE 18/1995 vp ESITYKSEN PÄÄASIALLINEN SISÄLTÖ\nHE 18/1995 vp Hallituksen esitys Eduskunnalle laiksi asuntokauppalain 8 luvun 1 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan asuntokauppalain voimaantulosäännöstä muutettavaksi\nNäytesivut. 3.1 Asunnon vastaanotto ja tarkastaminen. 3.1.1 Ostajan velvollisuus tarkastaa kohde\n3 Uuden asunnon virhe 3.1 Asunnon vastaanotto ja tarkastaminen 3.1.1 Ostajan velvollisuus tarkastaa kohde Ostajalla on velvollisuus tarkastaa kaupan kohde kauppaa tehtäessä. Useimmiten uuden asunnon kaupassa\nHE 23/2010 vp. Esityksessä ehdotetaan muutettavaksi uutta asunto-osakeyhtiölakia siten, että hissin jälkiasennuksen\nHallituksen esitys Eduskunnalle laiksi asunto-osakeyhtiölain 6 luvun 32 ja 34 :n muuttamisesta Esityksessä ehdotetaan muutettavaksi uutta asunto-osakeyhtiölakia siten, että hissin jälkiasennuksen kustannuksista\n3) asumisoikeusasunnoista annetussa laissa (650/90) tarkoitetun asumisoikeuden luovuttamista.\nAsuntokauppalaki 23.9.1994/843 Eduskunnan päätöksen mukaisesti säädetään: 1 LUKU Yleiset säännökset 1 Lain soveltamisala Tämä laki koskee asunto-osakkeiden ja muiden asuinhuoneiston hallintaan oikeuttavien\nEhdotus Hallituksen esitykseksi laeiksi asuntokauppalain ja eräiden siihen liittyvien lakien muuttamisesta ESITYKSEN PÄÄASIALLINEN SISÄLTÖ Esityksessä ehdotetaan lisäyksiä ja muutoksia asuntokauppalakiin\nILMOITUS HUONEISTON MUUTOSTYÖSTÄ\nILMOITUS HUONEISTON MUUTOSTYÖSTÄ ASUNTO-OSAKEYHTIÖN TIEDOT Yhtiön nimi Huoneiston numero Osakkeiden numero OSAKKEEN OMISTAJAN TIEDOT Sukunimi Etunimet Sähköposti Asunto-osakeyhtiölain 5. luku 2, ilmoitus\nvästyessä sekä asunnon virheestä ja virheen seuraamuksista.\n1994 vp- Ta VM 24-HE 14 Talousvaliokunnan mietintö n:o 24 hallituksen esityksestä asuntokauppaa koskevaksi lainsäädännöksi Eduskunta on lähettänyt 11 päivänä maaliskuuta 1994 talousvaliokuntaan valmistelevasti\nTilin numero Oulun Osuuspankki. Viimeinen kauppahintaerä on maksettava tallettamalla se myyjän tilille Pankki ja konttori\nLomakkeen tilaukset: puh. (09) 12 991 rtkoy@rakennusteollisuus.fi www.rakennusteollisuus.fi/rtkoy 1 Sopijapuolet Myyjän nimi Temotek Oy ASUINHUONEISTON RAKENTAMISVAIHEEN KAUPPAKIRJA Teknologiantie 4 F,\nASUINHUONEISTON RAKENTAMISVAIHEEN KAUPPAKIRJA KH 90046\nASUINHUONEISTON RAKENTAMISVAIHEEN KAUPPAKIRJA KH 90046 1 Sopijapuolet Myyjän nimi Kuluttaja-asiamiehen tarkastama ja hyväksymä sopimusasiakirja, n nimi Omistusosuus osakkeista 1 n nimi Omistusosuus osakkeista\nAsuntokauppalaki. Tapio Nevala\nAsuntokauppalaki Tapio Nevala TALENTUM Helsinki 2011 2., uudistettu painos Copyright 2011 Talentum Media Oy ja Tapio Nevala Kannen suunnittelu: Mika Petäjä Kannen toteutus: Outi Pallari Taitto: NotePad\nMUISTIO. Lainvalmisteluosasto Katri Kummoinen 5.10.2011 OM 8/42/2011 Sofia Rajamäki S\nMUISTIO Lainvalmisteluosasto Katri Kummoinen 5.10.2011 OM 8/42/2011 Sofia Rajamäki S Asuntokauppalain uudistamistarpeista ryhmärakennuttamisen toimintaedellytyksien parantamiseksi 1 Asian tausta Ryhmärakennuttamisella\nEhdotus asuntokauppalainsäädännön uudistamiseksi\nLAUSUNTOJA JA SELVITYKSIÄ 2003:10 Ehdotus asuntokauppalainsäädännön uudistamiseksi Asuntokauppatyöryhmän mietintö LAUSUNTOJA JA SELVITYKSIÄ 2003:10 Ehdotus asuntokauppalainsäädännön uudistamiseksi Asuntokauppatyöryhmän\nTekijänoikeuden yhteishallinnointi (HE 119/2016)\nTekijänoikeuden yhteishallinnointi (HE 119/2016) MaRan lausunto eduskunnan lakivaliokunnalle Työtä ja hyvinvointia koko Suomeen Matkailu- ja Ravintolapalvelut MaRa ry 1. Johdannoksi Käsiteltävä teema 1.\nPyhäsalmi Mine Oy Jälkihoito uudessa kaivoslaissa Lokakuu 4-5, 2011\nINMET MINING CORPORATION Jälkihoito uudessa kaivoslaissa Lokakuu 4-5, 2011 Yleiset säännökset Lain tarkoituksena on lisäksi edistää kaivosten turvallisuutta sekä ehkäistä, vähentää ja torjua tässä laissa\nLaki. EDUSKUNNAN VASTAUS 219/2006 vp. Hallituksen esitys laeiksi aravarajoituslain, vuokra-asuntolainojen ja asumisoikeustalolainojen.\nEDUSKUNNAN VASTAUS 219/2006 vp Hallituksen esitys laeiksi aravarajoituslain, vuokra-asuntolainojen ja asumisoikeustalolainojen korkotuesta annetun lain ja asumisoikeusasunnoista annetun lain muuttamisesta


Seijastiinan Mietteitä: Askartelua\nOnni on yksi ylimääräinen vapaapäivä\ntarpeen näin joulun alla jouluihmisille ♥\nnoniin no, ainakin yritän kovasti.\nKranssi valmistui ensin,\npunatulkkuja täytyy olla kranssissani, kun niitä en muuten kovin näe\ntäällä kaupunki kerrostalossa.\nKyllä niitä 3 punatulkkua on kranssissa, vaikkei heti erota silmällä.\nSe nyt on tuollainen sekameteli kranssi jossa\non paljon tavaraa, mutta pidän sellaisesta.\nKortteja nyt sitten aloin tekemään\ninnostuneena 3D korteista.\nTiimarista ostin tarratyynyjä, tähtiä, tekstikirjaimia, kuviosakset,\n3D arkkeja ja kaikkea mitä korttien duunaamiseen tarvitaan.\nTulostuspaperista saa hyviä välilehtiä,\nvarmaan sen jokainen toki tiesikin,\nmutta kunhan häpöttelen.\nJotkut käyttää vanhoja kortteja\nminulla oli kirjoittamattomia kylliksi\nja soveltelin niitä\nOlen vasta päässyt alkuun,\ntämähän on kivaa!\nMuutaman pienen lahjapaketinkin\nkääräisin paperiin tässä aamun korvilla.\nIstuminen käy jo selkään,\npitääpä aloittaa seisoma työskentely välillä\neli pistää taas yleiskone huutamaan\nja laittaa piparitaikina huomiseksi,\ntaidan rauhoittaa nimittäin sen itsenäisyys päivän lepäilylle\nTouhukasta mutta leppoisaa lauantaita ihanat ihmiset ♥\nLähettänyt seijastiina klo 12/04/2010 07:31:00 ap.\nTunnisteet: Joulunaika, kortteja\nSirpa 4. joulukuuta 2010 klo 8.14\nNätti on kranssisi ja kyllä\nne punatulkut siellä on.\nKortteja katsellessa alkoi tulla omiinkin\nsormiini pientä tekemisen kutinaa.\nJa, niistä vanhoista korteista saa kivasti\ntuunattua myös paketteihin "nimilaput".\nMukavaa askartelupäivää sinulle:))\nKirsti 4. joulukuuta 2010 klo 8.19\nHei, mutta siehän olet urakoinut oikein tosissaan. Tosi ihana tuo kranssi,ja punatulkutkin näkyy;) Itse en ole koskaan tehnyt kransseja. Kortitkin on tosi nättejä. Mukavaa viikonloppua.\nseijastiina 4. joulukuuta 2010 klo 8.26\nSirpa, hyvää huomenta ♥\nVanhoista kortista saa todella kaikkea kivaa, en oikeastaan vaan raaski niitä leikellä, kuten uusia, ajattelen kirjoittajaa, ja muistelen, enkä voi leikatakaan, teen uusista siis :D\nseijastiina 4. joulukuuta 2010 klo 8.28\nAskartelin itte, niin, täytyy yrittää jotain värkätä, kivempi on kun on itse tehtyä, nyt pitäs siivoilla ja leipoa, ja taas askarrella niitä lumihiutaleita ikkunaan, valkoisia :)\nTein ennen noita kransseja oikeista havuista, nyt päätin päästä helpommalla ja kaivoin vanhan kranssin pohjan esiin.\nTuula 4. joulukuuta 2010 klo 8.31\nKyllapa on ihana kransii. Tuollaisen laittaisin minakin oveeni!\nseijastiina 4. joulukuuta 2010 klo 8.34\nTuula, ah, sinä taas ennätit tänne, kun juuri sinua ajattelin, että lähden blogissasi käymään, ennenkuin väännän tuota piparitaikinaa.\nTaina 4. joulukuuta 2010 klo 8.42\nIhania kortteja olet tehnyt,hmm pitäs tuota kokeilla minunkii,varmasti jännää touhuilua tehdä itte kortit,mut olen ostanu kortit:)Hienon näköinen kranssi,tuossa on oma hommansa,ennenkuin on tehty.Mukavaa ja rauhallista viikonloppua♥\nSude 4. joulukuuta 2010 klo 9.12\nOletkin tehnyt paljon kauniita asioita. Kranssi on tosi ihana, samoin kortit ja paketit. Minä en ole tullutkaan ajatelleeksi, että kortteja voisi hyödyntää uudestaan, kiitti vinkistä. Muutenkin on jouluhommat vielä ihan aloittamatta, kohta tuleekin tosi kiire.\nseijastiina 4. joulukuuta 2010 klo 9.18\nTansku, kannattaa tehdä itse, tai duunailla kuten minä, vanhoista tai uusista kolme ulotteisia, tai tiimarissa on kaikkea kivaa, mistä voi tehdä kortit myös alusta asti itse.\nJätä valmiit kortit varuilta, ja kokeile askartelua :D\nIlo on askarrella ♥\nseijastiina 4. joulukuuta 2010 klo 9.19\nKyllä tuo vanhasta uutta on nykyaikana suosittua myös korteissa, leikkelemään vanhoja, jos raaskii ja kokeilemaan kaikenlaista, sinä jos kuka osaat Sude ♥\nTarina 4. joulukuuta 2010 klo 10.39\nNiin jouluinen kranssi!\nJuu-u askartelu viepi mennessään XD.\nMeillä on perinteisesti piparitalkoot itsenäisyyspäivänä ja sitten illalla mekkojen katsominen.\nseijastiina 4. joulukuuta 2010 klo 10.54\nTarina, kyllä se askartelu ainakin aikaa vie :D\nMekkoja katsellaan myös täällä ma ;D\nSussi 4. joulukuuta 2010 klo 12.07\nOletpa tehnyt paljon kaikkea kaunista. Kivoja kortteja ja kranssi.\nPunatulkkuja näkyy meilläkin todella harvoin.\nMinulla on tänään edessä (taas) kodin siivousta...\nCiacy 4. joulukuuta 2010 klo 12.23\nIiihana kranssi. Onni on todellakin vapaapàivà, jonka voi sitten pyhittàà kaikelle tuollaiselle kivalle nàpertelylle :D\nps. Yritin laittaa noita ihania lumihiutaleita blogiini, mutta en ymmàrtànyt mitààn niistà neuvoissta. Ymmàrsin kyllà minkà jàlkeen SE teksti pitàà laittaa sinne html-koodeihin...ei vain ymmàrrà mikà on SE teksti...noh, ei voi mitààn. Sun ohjeilla pààsin kuitenkin haluamalleni sivulle..oma tyhmyyteni vain tuli vastaan.\nSisko 4. joulukuuta 2010 klo 13.17\nKauniita askarteluja kortit ja kranssi! olet paketitkin jo tehnyt, upeat!\nJaanaElina 4. joulukuuta 2010 klo 13.21\nNiin jouluinen kranssi.Hieno.\nMinäkin kaivelin korttitarpeet esille,jos vaikka ehtisi tänään jokusen tekemään.Hienoja tarpeita olet ostanut,minulla on ihana entisiä askartelujuttuja,ajattelin niistä jotain saada aikaiseksi.\nMona on niin suloinen tonttu tuolla edellisessä postauksessa.Meillä on täällä Siiri taas hoidossa.Tykkään Siiristä niin,mukava käydä yhdessä lenkillä.\nA 4. joulukuuta 2010 klo 14.11\nMahtavan hienoja kortteja olet tehnyt Seijastiina, samoin tuo kranssi on upea.\nOikein hyvää itsenäisyyspäivää sinulle Seijastiina<3\nMinttuli 4. joulukuuta 2010 klo 15.36\nTosi kaunis kranssi. Ja korteista tulee varmaan hienot, jotka ilahduttavat saajia..\nOikein hyvää itsenäisyyspåivää ja joulupuuhia.\nManteli 4. joulukuuta 2010 klo 15.42\nKaunis ja jouluinen kranssi ja olet sitten tehnyt ihania korttejakin, sinulta sujuu kaikki askartelut niin nopeasti. Kisukortti on suloinen niinkuin muutkin.\nHuomasi juuri, ett' kaksi kirjainta lakkasi toimimasta, painoin varmaan jotain ihme nappia, tulee vain ''' ja ;;;, mit' ihmett'. Varmaan pit'' sulkea kone, jos asia sitten korjaantuisi.\nToivota sinulle iloista kortintekohetkea!!\nseijastiina 4. joulukuuta 2010 klo 16.02\nSussi, niimpä täällä viidennessä kerroksessa näkyy vain puun latvoja, ei punatulkkuja.\nJa siivousta meilläkin riittää :)\nSarppu 4. joulukuuta 2010 klo 16.03\nOletpas ollut toimelias, askartelu on niin terapeuttista ja tosi ihanan kranssin olet tehnyt ♥\nseijastiina 4. joulukuuta 2010 klo 16.06\nCiacy, minä en kyllä käsitä kans tuota lumihiutel juttua enää, en uskalla poistaa, jos vaikka en osaa itsekään enää, kaikki unohtuu, hmm.. pitää miettiä, tai jos niitä hiutaleita sais jostain muualtakin.. googletettaan :D\nJa mulla ei myös toimi nuo firefoxissa mutta kyllä toimii exprolerissa.\nPitää tutkia asiaa, ja jos joku toinen voisi auttaa, help ♥\nMutta mukavaa lauantaita Ciacy!\nseijastiina 4. joulukuuta 2010 klo 16.07\nSisko, muutamia paketteja tein aamulla tässä, kun oli hiljaista ja Matti töissä :D\nKiitos Sisko ♥\nseijastiina 4. joulukuuta 2010 klo 16.08\nJaanaElina, Siiri on kyllä vallaton, ihana kaveri, aivan ihana ♥\nIhana että on tuollainen koirakaveri, tuleepa lenkillekin lähdettyä.\nseijastiina 4. joulukuuta 2010 klo 16.09\nAili-mummo kiitos ♥\nAskartelua on ihan kivaa, kun jostain vaan saa rakosen aikaa tehdä jotain.\nEnkeleitä etsin kaupasta, 3d enkelitarroja, harmitus kun ei täällä ollut :)\nseijastiina 4. joulukuuta 2010 klo 16.10\nMinttuli, kiitos, katsotaan nyt mitä niistä tulee ja näistä tarvikkeista mitä minulla on :)\nseijastiina 4. joulukuuta 2010 klo 16.12\nManteli, minä täällä odottelen, josko sinä laittasit kauniita korttejasi esille, laitatko?\nMinulla tää on vasta harjoittelua, mutta ihan kivaa ♥\nJeps, minulla ei enää töki mikään, kommentointikin sujuu hyvin, ja nopsaan ,on kivaa kun ei mene turhaa aikaa, ui, olisko pitänyt koputtaa puuta, eihän sitä tiedä miten kauan tää sujuvuus taas kestää :D\nVillaa 4. joulukuuta 2010 klo 16.16\nHienoja askarteluja, kranssissa on kaik´kohillaan :).\nseijastiina 4. joulukuuta 2010 klo 16.23\nSarppu,kiitos, askartelu on ihan mukavaa, kun olis aikaa enemmän :)\nseijastiina 4. joulukuuta 2010 klo 16.24\nNeferi, kiitos myöskin sinulle ♥\nSateenkaari 4. joulukuuta 2010 klo 17.04\nİhanat vat askartelusi,ja todella kaunis kranssi.On hyva,etta nyt viikonloppuun tulee yksi ylimaarainen paiğva sinne teille,kun joulunaikaankaan ei pyhia ole siina ylimaaraisia.\nİhanaa lauantai-iltaa ,ystavain.\nseijastiina 4. joulukuuta 2010 klo 17.35\nSateenkaari, kiva kun pääsit käymään täällä ♥\nJa kiitos :)\nYlimääräiset vapaat on joulun alla tarpeen, joulun jälkeen on kyllä viikko vapaata, mutta sitten se ei ole enää niin tarpeen ,, paljon on tekemistä :)\nIhanaa iltaa sinullekin, ystävä kaukaa ♥♥\nNimetön 4. joulukuuta 2010 klo 18.23\nheipsan hei seijastiina ystäväni .Ompas ihania juttuja ja terveisiä meiltä .Jadessan ja pieni perhe : aviomieheni ja kissat: nipsu :3 v ja ronja : 2 v .Joulun odotusta ystäväni .\nseijastiina 4. joulukuuta 2010 klo 19.07\nJadessan hei ♥\nPerheellesi ja kisuille kovasti terveisiä ja ihanaa Joulun odotusta!\nYstävä hyvä, kirjoitan sinulla pian ♥♥\nIrma 4. joulukuuta 2010 klo 20.47\nJuu, kyllä yksi ylimääräinen vapaapäivä tekee hyvää ja tulee tarpeeseen!\nPaljon oletkin askarrellut! Ihanan jouluinen kranssi ja niin kauniita kortteja!\nMinä en ole koskaan oikein kerennyt kortteja itse askartelemaan, lasten kanssa askarreltiin silloin kun olivat pieniä. Nyt voisi yrittää edes jonkun tehdä, kauniit korttisi sai minutkin innostumaan.♥\nLeppoisaa viikonlopun jatkoa sinulle!\nseijastiina 5. joulukuuta 2010 klo 7.16\nIrma, ihana ajatus, että huomenna saa vielä levätä, tänään paistan piparit ja huomenna huilaan, luulen, tai sitten järjestelen kaappeja.\nKiitos kehuista, nyt on kortit tehty ja vois laittaa menemään, että on yks asia hoidettu ja tärkeä.\nJouluna enää tulee nykyään kortteja laitettua, ja nekin kortit on vähenemään päin, itse toivoisin että niitä lähetellään ,se on kauniimpi ajatus kuin joku teksti viesti tai Sposti.\nLeppoisaa viikonlopun viettoa sinulle Irma ♥\nUusi Vuosi Tervetuloa ♥\nJoulun rauhaa ♥♥\nMona mainio kissa ♥\nJoulukukkia ja tunnustus ♥\nBlogi tunnustus haaste otettu vastaan\nPipariksi taisi mennä\nMonan jouluisia mietteitä ♥\nJoulukuu on täynnä taikaa


Koeajo: Mazda MX-30 on viimeiseen piirtoon ekologinen\nMazda on tuonut sähköautojen markkinoille persoonallisen ja mielenkiintoisen vaihtoehdon, joka sijoittuu hintakartassa järkevästi.\nKun ovet avaa, niin Mazdan salaisuus paljastuu. PENTTI J. RÖNKKÖ\n31.12.2020 klo 13:37 (muokattu 01.01.2021 klo 11:53 )\nMazda MX-30 on japanilaisvalmistajan ensimmäinen täyssähköauto Euroopan markkinoilla, mutta joillakin markkina-alueilla MX-30:n pellin alta voi löytää myös polttomoottorin.\nAuto perustuukin samalle perusrakenteelle kuin etuvetoinen polttomoottoriauto CX-30 ja se näkyy mitoissa ja korin linjoissa. Myös MX-30 on etuvetoinen.\nOviratkaisu poikkeaa CX-30:sesta. Takana on vain kapeat edestä aukeavat niin sanotut kaappariovet. Keskipilaria ei ole lainkaan, joten taakse taakse on avara kulku.\nTakavalojen muoto on persoonallinen. PENTTI J. RÖNKKÖ\nHuonona puolena on se, että etuovi pitää aina aukaista ennen kuin takaoven saa auki. Lukituskahva jää etuoven karmiin.\nSe ei häiritse niinkään sisään mentäessä, mutta autosta poistuttaessa on ärsyttävää odotella, että etupenkin matkustaja avaa ensin oman ovensa.\nTakatilat jäävät muutenkin niukoiksi, jos etupenkit on säädetty yli 180-senttisille istujille.\nMukautuvat led-valot ovat Mazdan vakiovarusteena. PENTTI J. RÖNKKÖ\nKuskin puoleista penkkiä saa siirrettyä takaa eteen sähköpainikkeella ja painikkeella sen selkänojan saa taitettua eteen, jos haluaa sitä kautta ulos.\nOikealla puolella on nopeampi manuaalinen penkin kääntö.\nKierrätysmateriaaleja on hyödynnetty runsaasti ohjaamon materiaaleissa. PENTTI J. RÖNKKÖ\nMazdan ohjaamon ja matkustamon verhoilussa on hienostunutta tavallisuudesta poikkeavaa tyyliä ja harkittua ekologisuutta.\nTakana ei ole avattavia ikkunoita ja ulos kömpiminen edellyttää etuoven avaamista. PENTTI J. RÖNKKÖ\nKeskikonsolin pohja on aitoa korkkia, millä Mazda haluaa muistuttaa 100-vuotisista juuristaan.\nMazda sai nimittäin alkunsa vuonna 1920 Hiroshimaan perustetusta Toyo Cork Kogyo Co. Limited -korkkitehtaasta, jonka johtajaksi nousi vuotta myöhemmin liikemies Jurijo Mazuda.\nIstuinkangas on kierrätettyä denimkangasta eli käytännössä tehty käytetyistä farkuista.\nTaakse pääsee helposti, koska keskipilari puuttuu. PENTTI J. RÖNKKÖ\nKaikki näkyvät muoviosat on tehty kierrätetyistä pulloista ja nahka on itse asiassa tekonahkaa, joten sen pitäisi kelvata eläinten suojelijoillekin.\nDigitaalinen 7,7-tuumainen perustyyliltään analogisen näköinen, vaikka mittaristonäytön palikoihin saa informaatiota.\nKojelaudan alapuolella on näyttöpaneeli, johon ilmastoinnin säätimet on sijoitettu virtuaalipainikkeina, joskin osaa niistä voi hoitaa myös erillisillä erillisillä painikkeilla.\nKojelaudan päälle nostetun info- ja audionäytön toimintoja hallitaan kätevästi keskikonsolin pyörösäätimellä.\nMetallipunainen yhdistettynä mustaan kattoon antaa autolle näyttävän ilmeen. PENTTI J. RÖNKKÖ\nMX-30 kiihtyy 105 kW:n (143 hv) tehoisen sähkömoottorinsa voimalla lineaarisen voimakkaasti ilman äkillisiä rykäyksiä.\nEi se mikään urheiluauto ole, mutta perheautojen kategoriassa nopeasta päästä. Nollasta sataan lukemaksi on ilmoitettu 9,7 sekuntia.\nKonehuoneessa on väljyyttä, koska samalla alustalle on tehty myös hybrideitä. PENTTI J. RÖNKKÖ\nIsolla tiellä Mazda pitää vauhtinsa vaivattomasti ja nousee helposti ohitukseen.\nMaantieäänet on saatu eristettyä ainakin nastattomilla renkailla ajettaessa melko hyvin.\nKaasua painaessa kaiuttimista kuuluu moottorin ääntä jäljittelevää örinää, mikä antaa luonnollisemman tuntuman kaasun painamiseen.\nAuton Akilleen kantapää on lyhyen toimintamatkan tarjoava 35,5 kWh:n akku. Vaikka MX-30 sijoittuu mittojen puolesta perhekokoluokan crossovereiden luokkaan, niin ilmoitettu toimintamatka jää 200 kilometriin ja käytännössä vielä alemmaksi.\nJoidenkin medioiden aiemmin syksyllä ajetuissa koeajoissa oli päästy vielä 170 - 190 kilometrin lukemiin, kun lämpötilat pyörivät kymmenen asteen vaiheilla.\nMeidän koeajomme aikana lämpötila oli jo nollassa tai hieman alle, ja Mazda tarjoili ohuimmillaan noin 137 kilometrin toimintamatkaa, joka myös realisoitui sekalaisessa maantie- ja moottoritieajossa.\nLeijuva konsoli eli alta tuulee ja voi katsella läpi. PENTTI J. RÖNKKÖ\nKeskikulutus asettui 22,5 kWh:iin sadalla kilometrillä.\nAkustoa voi ladata 50 kW:n teholla ja silloin akun saa 80-prosenttisesti täyteen nopeimmillaan 40 minuutissa. Julkisella 22 kW:n asemalla akun täyttö vie 4,5 tuntia ja kotona seinäpistokkeessa noin 14 tuntia.\nEnsi vuonna Mazda MX-30 -mallisto täydentyy REX eli Range Extender -versiolla, jossa on pieni wankelmoottori pyörittämässä lisävirtaa, kun akku hyytyy. Samantapainen järjestelmä nähtiin aikoinaan BMW i3 -sähköautossa.\nAjossamme olleet First Edition -mallin hinta jää alle 36 000 euron. Sähköauton ostotukea käytettäessä hinta painuu alle 34 000 euron.\nTyösuhdeautona käyttöedun verotusarvo on ensi vuonna vain 385 euroa eli puhutaan todella edullisesta virkapirssistä - jos vain muut ominaisuudet passaavat.\nLatauskehotukset ilmestyvät ruutuun noin 20 kilometrin kohdalla. Pentti J. Rönkkö\nVarustelu on jo jajamassamme edullisimmassa mallissa erinomainen.\nOn adaptiiviset led-ajovalot ja mukautuva vakionopeussäädin. On sähköllä säätyvä kuljettajanistuin ja peruutuskamera ja alla vakiona 18-tuumaiset kevytmetallivanteet.\nOn selvää, että millekään kilometrejä nielevälle kaupparatsulle Mazda ei käy, mutta jos autolla pyöritään lähinnä pääkaupunkiseudun alueella ja vain satunnaisesti muualla, niin silloin MX-30 on auto paikallaan.\nTavaratila on kätevän muotoinen, mutta litravetoisuudeltaa vaatimaton. Kannen päällä noin 311 litraa ja lisätilaa lattian alla. PENTTI J. RÖNKKÖ\nMazdan hinta jää ostotuen kanssa noin 34 000 euroon eli sijoittuu sähköautojen edullisempaan päähän. Varustelun ja tilat huomioon ottaen hinta on kilpailukykyinen.\nMX-30 on tyylikkään näköinen ajopeli ja etenkin sisätiloiltaan persoonallinen. Kyllä tällä kehtaisi ajella.\nHiljainen, vaivaton ja riittävän nopea. Ohjaustunto kevyt mutta tarkka, jousitus sietää Suomen tiestöä hyvin.\nEdessä on mukavasti tilaa, mutta takatilat ja erikoinen oviratkaisu eivät ole tilankäytön kannalta optimaalisia. Tavaratilakin voisi olla isompi.\nToimintamatka on markkinoiden lyhin ja pikalataus on maksimissaan 59 kW. Toimintamatka rajoittaa MX-30 käytön lähinnä kaupunkiautoksi tai kakkosautoksi.\nMazda ei pääse kulutusluvuillaan parhaimpien joukkoon, vaan pysyttelee keskivaiheilla. Koeajossa 22,5 kWh.\nMaxda MX-30 on persoonallinen ja miellyttävä tuttavuus monessa mielessä. Toimintamatkan rajoittuneisuus on harmillinen, mutta toisaalta kohtuuhintaan saa paljon ison auton ominaisuuksia..\nTurva-ajattelun osalta MX-30 on kärkipäässä. Se sai juuri viisi tähteä Euro NCAP testissä ja viimeisimmän testin parhaat pisteet aikuismatkustajien turvallisuudessa. Myös lapsiturvallisuuden testitulos oli kärkipäätä.\nTakasivuikkunan teksti paljastaa - voimalinja on täysin sähköinen. PENTTI J. RÖNKKÖ\nMAZDA MX-30 First Launch Edition\nHinta euroa: 35 990 (koeajoauto 42 715)\nTakuu v/km: 3/100 000. Akkutakuu on 8 vuotta tai 160 000 km .\nMoottori: e-Skyactiv sähkömoottori\nLatausteho kW: 50 ja sisäinen laturi 6,6.\nToimintamatka sähköllä km: 200\nLatausaika: DC-lataus 50 kW latausasema 40 minuuttia 80 %. AC-lataus 22 kW 4,5 tuntia . Kotilataus (10 A) seinästä noin 14 tuntia.\nTeho kW/hv: 105/143\nKiihtyvyys 0 - 100 km/h/s: 9,7\nHuippunopeus km/h: 140\nKoeajokulutus kWh/100 km: 22,5\nEU-kulutus kWh/100 km. (WLTP): 19,0\nPituus/leveys/korkeus mm: 4395/1795/1555. Akseliväli mm: 2655. Paino kg: 1645. Vetopaino kg: ei vetopainoa. Tavaratila l: 311 - 366.


Joel Wrightin KTP-pesti loppui lyhyeen — Viikonloppuna lähtee useampi tarjous uusille pelaajille - Kymen Sanomat\nJoel Wrightin KTP-pesti loppui lyhyee...\nJulkaistu 23.8.2019 15:15\nIsoa palkkaa tarjoava filippiiniläisseura Rain or Shine osti jamaikalais-amerikkalaisen pelaajan ulos KTP-sopimuksesta.\nJoel Wright ehti olla Kotkassa noin viikon verran ennen kuin matka jatkui.\nKTP-Basket kasaa joukkuettaan ennätyksellisen myöhään reilun kuukauden päästä alkavaan Korisliigakauteen.\nUlkomaalaisvahvistusten osalta palattiin perjantaina takaisin nollatilanteeseen, kun filippiiniläisseura Rain or Shine kaappasi kovameriittisen Joel Wrightin riveihinsä.\n— Sopimuksessa oli buy-out-pykälä (sopimuksen ostopykälä), jonka uusi seura maksoi. Tiesimme, että näin voi jossain vaiheessa käydä, mutta en olisi arvannut, että näin pian, KTP-Basketin valmentaja Tomi Kaminen kertoi.\nWright on pelannut aiemminkin urallaan Filippiineillä kahden kuukauden verran. Tuolloin, vuonna 2016, joukkue oli Manilan Hotshots, ja Wright on kertonut kuukausipalkan olleen tuolloin 25 000 euroa plus bonukset.\n— Lähes samoista luvuista puhutaan jälleen, Kaminen kertoo.\nEi vakuuttanut harjoituksissa\nKovia tilastoja muun muassa NBA:n kehitysliigassa ja kesäleireillä takoneesta Wrightilta odotettiin paljon, mutta mies ei vakuuttanut KTP:n harjoituksissa. Kaminen ei kuitenkaan lähde enää miehen otteita arvioimaan.\n— Toivotamme hänelle kaikkea hyvää jatkoon.\nKTP on joka tapauksessa taas lähtötilanteessa ulkomaan apujensa osalta. Kamisen tavoitteena on ollut saada ainakin kolme vahvistusta maahan elokuun aikana, mutta tavoitteen kanssa alkaa olla kiire.\n— Neuvotteluja on käyty moneen suuntaan ja viikonlopun aikana lähtee useampi tarjous, Kaminen kertoo.\nLangford harkinnassa, ei jenkkipelintekijää ainakaan heti\nViime kauden sentteri Kevin Langford lukeutuu edelleen Kamisen vaihtoehtoihin. Pelintekijän hankkimista Kaminen on miettinyt pitkään ja sillä saralla ajatus alkaa kirkastua. Pelintekovastuu uskotaan suomalaispelaajien vastuulle.\n— Kyllä me lähdemme neljällä isommalla amerikkalaisella sarjaan. Jos se ei toimi, niin aina on mahdollista hankkia pelintekijä kesken kauden. Jos ottaisimme heti pelintekijän, niin siitä olisi hankalampi enää vaihtaa takaisin, Kaminen perustelee.\nKamisen ulkopolitiikka saattaa olla verkkaista, mutta kotimainen osasto on painanut hommia elokuun alusta asti.\n— Aloitimme normaalia aikaisemmin ja olemme treenanneet kovaa. Tosi positiivinen henki on ollut koko ajan, Kaminen sanoo.\nKTP-Basketin Joel Wright tienasi huippupalkkoja ja eli unelmaansa — Nyt hän ei saa enää palata kotiinsa Yhdysvaltoihin: ”Katson uutisia joka päivä, mutta Trump ei halua minunlaisiani sinne” 19.8.2019 17:00


Keveillä CMT-vaihtolavoilla parempaa bisnestä - Konepörssi.com\nKeveillä CMT-vaihtolavoilla parempaa bisnestä\nVaihtolavojen suunnitteluun, tuotekehitykseen ja tuotantoon keskittynyt Cargo Modul Trading AB, eli CMT valmistaa vuositasolla noin 2000 vaihtolavaa, joista valtaosa päätyy vaativien ruotsalaisautoilijoiden käyttöön. Viime kesästä alkaen omamassaltaan keveitä ja laadultaan korkeatasoisia vaihtolavoja on toimitettu myös suomalaisautoilijoille Kokkolassa toimivan CMT Finlandin aloitettua myyntiyhteistyö Ruotsin merkittävimmän vaihtolavavalmistajan kanssa.\nCMT on toiminut teräsrakenteisten vaihtolavojen parissa jo reilun kahden vuosikymmenen ajan, joten yrityksessä on osaamista ja tietotaitoa jo pitkältä aikaväliltä. Omien, jatkuvasti vaihtolavojen parissa työskentelevien suunnittelijoiden ansiosta lavojen keveys ja kestävyys on saatu totuttua paremmalle tasolle.\n”Lavojen rakenteissa käytetään yksinomaan skandinaavisia suurlujuusteräksiä, joiden ansiosta painonsäästö normaaliratkaisuihin verrattuna on 500 kilosta aina 1500 kiloon saakka”, kertoo lavojen myynnistä Suomessa vastaava Mika Laxström.\nCMT:n lavavalikoima on erittäin laaja alkaen koneenkuljetus- ja soralavoista päätyen lämmityslaitteella varustettuun, perunakuljetuksiin käytettävään vaihtolavaan. Suomalaismarkkinoille tarjotaan alkuvaiheessa lähinnä hake- ja romulavoja sekä asvaltinajoon soveltuvia lavoja. Laxströmin mukaan CMT toteuttaa myös asiakkaan tarpeiden ja vaatimusten mukaan räätälöityjä yksilöllisiä lavoja.\n”Toiminnassa pyritään sarjatuotantoon, mikä tekee tuotannosta ja tuotteista kilpailukykyisiä. Yrityksen suunnittelu ja tuotanto taipuvat helposti myös asiakkaan yksilöllisiin tarpeisiin”, painottaa Laxström, jonka mukaan CMT ei kuitenkaan ole hankintahinnaltaan markkinoiden edullisin tuote.\nLaxströmin mukaan lavojen keveyden ansiosta ajokkien kantavuus paranee, mikä omalta osaltaan parantaa toiminnan tehokkuutta ja kannattavuutta. 500 kilon painonsäästö lavaa kohden tarkoittaa tyypillisessä kierrätysmateriaaliajossa työllistyvässä yhdistelmässä 1500 kilolla kasvanutta kantavuutta.\nSuomalaisten ja ruotsalaisten asiakkaiden sekä vaihtolavalaitteiden hienoisista eroista johtuen Suomeen toimitettavat lavat valmistetaan tilauspohjaisesti, mikä venyttää toimitusajan reiluun kahteen kuukauteen.\n”Tarkoituksenamme on kuitenkin ottaa varastoon suomalaisen standardin mukaisia lavoja jollakin aikavälillä”, kaavailee Laxström, jonka mukaan syksyn aikana Suomeen saapuu myös ensimmäinen erä esittelykäyttöön tarkoitettuja lavoja.


Jelly Bean Casino - 1000€ Bonus, Ilmaiskierrokset & Kokemuksia\nJelly Bean Casino arvostelu - 1000€ bonus, ilmaiskierrokset ja kokemuksia\nMeidän arvosana: 2.8/5\nElokuussa 2018 ensi-iltansa saanut Jelly Bean Casino tarjoaa 1000€ bonuksen ja 20 ilmaiskierrosta bonuskoodilla SUGAR.\nJelly Bean Casino pähkinänkuoressa:\nCuracaon lisenssi ja verolliset voitot\nEnsitalletusbonus: [?] 100%/1000€ + 20 ik\nBonuskoodi: [?] SUGAR\nKierrätysvaatimus: [?] 33x (T+B)\nNimi:Jelly Bean Casino\nMiksi liittyä Jelly Bean Casinolle / Erityistä\nJelly Bean Casino on Topia Solutions N.V.:n operoima nettikasino, joka toimii Curacaon lisenssillä. Voitot ovat näin ollen verollisia suomalaispelaajille. Nyt täytyy rehellisesti sanoa, että on hyvin vaikea keksiä tästä kasinosta yhtäkään positiivista asiaa kerrottavaksi. Topia Solutionsin nettikasinot tunnetaan suhteellisen heikosta laadustaan ja varsin mitäänsanomattomasta ulosannistaan.\nSivustoa koristavat konstailevat hillokaramellihahmot. Onhan tämä tavallaan koskettavaa, mutta eipä Jelly Beanin leikkisä ja vanhahtava ulosanti oikein iske enää vuonna 2020. Pelivalikoima puolestaan koostuu vain muutaman tunnetun valmistajan peleistä, eikä varmasti onnistu vakuuttamaan vaativia suomalaispelaajia. Lokalisointikin on aivan mitä sattuu – ”suomenkielisellä” sivustolla nähdään kaikkea aina siansaksasta norjaan ja englantiin.\nJos kaikesta huolimatta haluat käydä vilkaisemassa, millaista on pelata hillokarkkien maailmassa, niin mukaasi saat napattua 1000€ bonuksen ja 20 ilmaiskierrosta kyytipojaksi.\nJelly Bean Casino lahjoittaa uusille pelaajilleen tervetuliaisbonuksena 1000€ bonusrahaa ja 20 ilmaiskierrosta kaupan päälle. Muista käyttää bonuskoodia SUGAR.\nEnsitalletus: 100% bonus 1000€ asti + 20 ilmaiskierrosta\nJos siis esimerkiksi talletat täydet 1000€, saat toiset 1000€ bonusta ja yhteensä 2000€ pelikassan. Bonusehdot ovat kuitenkin ankarat, joten kannattaa olla erityisen tarkkana erilaisten sudenkuoppien kanssa. Asiaa ei myöskään helpota se, että bonustiedot ovat sivustolla norjankielellä.\nJelly Bean Casinon ensitalletusbonuksen saa lunastettua bonuskoodilla SUGAR. Myös monet muut tarjoukset vaativat bonuskoodin (ks. Muut edut).\nKierrätysvaatimus: 33x talletus+bonus\nIlmaiskierrosvoittojen kierrätysvaatimus: 45x\nKierrätys peleittäin: Ei mainittu (asiakaspalvelu ei myöskään osaa sanoa)\nMaksimipanos: 30% bonuksen arvosta\nMaksimikotiutus: 20x talletussumma\nSkrillin ja Netellerin kautta tehdyt talletukset eivät oikeuta bonuksiin\nHuom: bonuksia voi käyttää vain BetSoftin, Faguson ja GS:n peleissä.\nJelly Bean Casino Ilmaiskierrokset\nJelly Bean Casino tarjoaa 20 ilmaiskierrosta Sugar Pop 2 -peliin ensitalletuksella. Jostain syystä ilmaiskierrosten kierrätysvaatimusta ei edes mainita kasinon bonusehdoissa, joten jouduimme varmistamaan asian asiakaspalvelusta. Ilmaiskierrosvoittojen kierrätysvaatimus on 45x.\nJelly Bean Casinon kampanjaluettelon tutkimiseen tarvittaisiin norjankielentaitoa, mutta nähtävästi tarjolla on muutama tarjous, kuten 50% reload-bonus 300€ asti bonuskoodilla 2NDTRT. Perjantaisin on lisäksi saatavilla 15% käteispalautus bonuskoodilla JBCB.\nKasinolla on myös oma uskollisuusohjelma, josta voit kerätä pisteitä ja lunastaa lisäpalkintoja peliaktiivisuutesi mukaan.\nJelly Bean Casino Suomi\nJelly Bean on mainio esimerkki kasinosta, joka on ampunut omaan nilkkaansa sekavalla lokalisoinnilla. Sivusto on kyllä periaatteessa tarjolla myös suomeksi, mutta siitä on ennemminkin harmia kuin hyötyä. Pahinta on se, että Kampanjat-sivu on lipsahtanut norjankielelle. Muuten sivusto on sekoitus kaikkea aina suhteellisen selkeästä suomenkielestä siansaksaan ja englantiin. Tämä trendi näyttää kokemuksiemme mukaan olevan yleinen Topia Solutionsin kasinoilla. Myöskään asiakaspalvelua ei kannata odottaa saavan suomeksi.\nJelly Bean Casino Pelit\nJelly Bean Casino tarjoaa rajallisen pelivalikoiman muutamilta tunnetuilta ja lukemattomilta vähemmän tunnetuilta pelinvalmistajilta. Kovinkaan paljoa lohtua kasinon yleisarvosanaan ei siis ole odotettavissa tälläkään rintamalla. Itse peliaula ei ole erityisen mairitteleva, ja eettereihin ensimmäisenä pamahtavasta suosittujen pelien kategoriasta huomaa heti, että huippupelit puuttuvat kokonaan.\nPelinvalmistajia on kyllä listoilla tuhti valikoima, mutta laatu on selkeästi keskiarvoltaan B-luokkaa. Tunnetummista nimistä mukana ovat Microgaming, ELK Studios, Evolution Gaming, Playson, Blueprint, Faguso ja Nolimit City. Mainittakoon vielä, että pelinvalmistajien koko listan saat näkyviin klikkaamalla Videokolikkopelit-kategoriaa.\nHieman yli 500 pelin kattauksesta löytyy kolikkopelejä, pöytäpelejä ja erittäin runsas valikoima live-pelejä.\nYhteensä: 600, kolikkopelit: 500, mobiilipelit: 500, livepelit: 141\nLive-puoleen Jelly Bean Casino on panostanut kiitettävästi, sillä tarjolla ovat kaikki Evolution Gamingin suosikkipelit sekä usean harvinaisemman valmistajan, kuten Vivon, TvBetin, Lucky Streakin ja Superspaden, live-pöydät. Täältä löytyy kaikkea aina Lightning Roulettesta Side Bet Cityyn ja Speed Baccaratiin.\nJelly Bean Casino Mobiili\nJelly Beanin mobiiliversio avautuu näppärästi suoraan laitteen selaimesta. Älypuhelimella testattaessa mobiilikasino ei tosin optimoitunut parhaalla mahdollisella tavalla pienelle näytölle. Muuten homma toimi kuitenkin sujuvasti, ja kaikki tarvittavat toiminnot ovat saatavilla myös mobiilipuolella. Jelly Beanin pelivalikoima ei näytä pahemmin jäävän jälkeen kasinon pöytäversiosta.\nJelly Bean Casino Kokemuksia\nJelly Bean Casino kuuluu Curacaolla toimivan Topia Solutions N.V.:n kasinoperheeseen ja tarjoaa näin ollen Curacaon lisenssin sekä verolliset voitot suomalaisille pelaajille.\nTutustuimme kasinoon oikealla rahalla saadaksemme henkilökohtaisia Jelly Bean Casino kokemuksia.\nYleinen pelikokemus Jelly Bean Casinolla ei kyllä saa ylistystä raadiltamme. Sivusto on vanhanaikainen ja sekava. Varsinkin todella heikot suomennokset ja monien kielten sekoitukset hankaloittavat käytettävyyttä.\nPelivalikoima ei selkeästi myöskään ole alan terävintä kärkeä, vaan mukaan on otettu runsaasti tuntemattomampien valmistajien pelejä. NetEntin, Play'n GOn ja muiden huippunimien pelit puuttuvat Jelly Beanin valikoimista kokonaan.\nKasinon tervetuliaisbonus kuulostaa alkuun varsin mehevältä, mutta senkin pilaavat tiukat ja epärealistiset bonusehdot sekä monet kummalliset rajoitukset.\nAsiakaspalvelua on tarjolla live chatissa 24h, mutta vain englanniksi. Kokemustemme mukaan palvelussa on arvaamattomia katkoksia ja jopa yksinkertaisiin bonusehtoihin voi olla vaikea saada suoraa vastausta.\nUsein kysyttyjä kysymyksiä Jelly Bean Casinosta\nMitä bonuksia Jelly Bean Casino tarjoaa?\nJelly Bean Casino tarjoaa ensitalletuksella 100% bonuksen 1000€ asti ja 20 ilmaiskierrosta. Kampanjaluettelosta löytyy myös reload-bonus ja käteispalautuksia.\nOnko Jelly Bean Casino suomenkielinen?\nOn ja ei. Jelly Bean Casino on sortunut varsin sekavaan lokalisointiin, joka pitää sisällään sekoituksen suomea, norjaa ja englantia. Asiakaspalvelua on tarjolla vain englanniksi.\nOnko Jelly Bean Casino verovapaa suomalaispelaajille?\nEi ole. Jelly Bean Casino operoi Curacaolla, joten kaikki voitot ovat verollisia suomalaispelaajille.\nMinkä pelilisenssin Jelly Bean Casino tarjoaa?\nJelly Bean Casino toimii Curacaon pelilisenssillä.\nMitä rahansiirtomenetelmiä Jelly Bean Casino tarjoaa?\nJelly Bean Casinon maksutapoihin kuuluvat Visa- ja Mastercard-luottokortit, Skrill- ja Neteller-nettilompakot, SIRU Mobile, Paysafecard ja Bitcoin.\nJelly Bean Casinon maksupalveluihin kuuluvat Visa- ja Mastercard-luottokortit, Skrill- ja Neteller-nettilompakot, SIRU Mobile, Paysafecard ja Bitcoin. Minimitalletus on 20€.\nKotiukset ovat varsin hitaita, sillä kasino lupaa käsitellä nostopyynnöt 5 päivän kuluessa. Tämän jälkeen kotiutukset onnistuvat nettilompakoilla 1 arkipäivässä, luottokorteilla 10 arkipäivässä ja pankkisiirrolla 5 arkipäivässä. Huomioi, että minimikotiutus on 100€.\n100%/1000€ + 20 ik (1. talletus)\nOnpa yltiömakea kasino noin ulkoapäin eikä sisältä taida olla yhtään parempi. Ei täältä kyllä paljon kunnollista pelattavaa löydy. Selailin noita ehtoja ja tämä ansaitsisi kyllä kotiutusvapaan kasinon nimen. Nostominimi on 100 euroa ja maksimi vain 5000 euroa kuussa. Sitten maksat vielä verot, jos jotain onnistut kotiuttamaan. Ei kiitos!\nulkonäkö, nostorajoitteet, pelit\nMinttu, Ei kiitos sanomme mekin Jelly Bean Casinolle! Kyllähän tästä sivustosta näkee oikeastaan heti, ettei se ole vakavasti otettava nettikasino. Päätimme kuitenkin ottaa tämän hillokarkkikasinon testiin ihan mielenkiinnon vuoksi, ja arvostelun lopputulos osoittaa karut tulokset. Täytyy sanoa, että kokemuksiemme mukaan Curacaolla toimivan Topia Solutionsin nettikasinot ovat kauttaaltaan aikalailla pelitunnelmaa latistavia kokemuksia.\nNettikasinot»Pelikasinot - lue kasinoarvostelut missä kannattaa pelata»Jelly Bean Casino arvostelu - 1000€ bonus, ilmaiskierrokset ja kokemuksia


Kanadassa on meneillään suuri vallankumous – Rapsodia\nKanadassa on meneillään suuri vallankumous\nperjantai, 28 tammikuun 2022 / Published in ASIANTUNTIJAVIDEOT\nKanadalaisten pitkä pinna on palanut\nFox Newsin toimittaja Laura Ingraham haastatteli kanadalaista menestyksekkään NHL-uran pelannutta Theoren Fleurya. Pelaajauransa jo päättänyt kiekkolegenda kertoo, kuinka rekkamiehet ovat onnistuneet sytyttämään koko Kanadan kansan puhaltamaan yhteen hiileen. Koko kansa on nyt yhdistynyt ja lähtenyt liikkeelle taistelemaan omien vapauksiensa puolesta. Fleury kertoo itsekin herkistyneensä jopa aivan kyyneliin saakka, kun on nähnyt jälleen pitkästä aikaa omat maanmiehensä innoissaan ja yhdistyneinä yhteisen asian puolesta. Hän kertoi myös, että kanadalaisten pinna on todella pitkä, mutta kun se sitten lopulta palaa… Suomessa taitaa olla kyse vähän samasta asiasta, joten jokohan se suomalaistenkin pitkä pinna alkaisi jo lopultakin palamaan?\n“Meillä on nyt täällä Kanadassa yksi kaikkien aikojen suurimmista vallankumouksista meneillään. Et ole välttämättä kuullut siitä, koska kukaan ei puhu siitä. Mutta täällä on 50 000 rekkaa ja noin 1,4 miljoonaa ihmistä suuntaamassa kohti Ottawan parlamenttia. Ja he aikovat jäädä sinne, kunnes Trudeau eroaa tai palauttaa meille vapautemme ja oikeutemme takaisin.”\nTässä on kolme aiempaa julkaisuamme aiheesta:\nTässä on Justin Trudeaun video pakkorokotuksista: Kanada pakkorokottaa valtion työntekijät\nTäältä löytyy lisää Kanadan tapahtumista suomennettuja videoita.\nTässä on videon sisältö vielä tekstin muodossa:\n“Meillä on ollut viimeisen kahden vuoden ajan pääministeri, jolla on rokote häiriintyneisyys syndrooma. Hän puhuu vain rokotteista joka päivä. Hän ei puhu taloudesta, toimitusketjuista tai siitä, miten me menetämme oikeutemme näiden sulkutilojen myötä. Pelkkää rokote asiaa.\nMeillä on nyt täällä Kanadassa yksi kaikkien aikojen suurimmista vallankumouksista meneillään. Et ole välttämättä kuullut siitä, koska kukaan ei puhu siitä. Mutta täällä on 50 000 rekkaa ja noin 1,4 miljoonaa ihmistä suuntaamassa kohti Ottawan parlamenttia. Ja he aikovat jäädä sinne, kunnes Trudeau eroaa tai palauttaa meille vapautemme ja oikeutemme takaisin. Kun ihmiset ajetaan erilleen, heitä on helppo hallita.\nMutta kuten sanoin, se mitä näemme nyt tapahtuvan näiden rekkamiesten kautta, tämä on todella sytyttänyt koko Kanadan kansan. Olen ollut paljon somessa tukemassa näitä rekkamiehiä ja autan tämän viestin levittämisessä. Ja itsekin, vaikka olen kova kiekkomies, olen kyynelehtinyt, koska en ole nähnyt maatani näin innoissaan jonkin asian puolesta pitkiin aikoihin.\n-Siihen tarvitaan paljon, että kanadalaiset saadaan suuttumaan. Jos Minnesota on kiva, niin Kanada on tyyliin aina iloinen. Kanadassa ei taida oikein olla protestikulttuuria, vai mitä?\n-Meitä kanadalaisia pidetään todella kivoina. Mutta kun pitkä pinnamme sitten palaa… ja nyt olemme siinä pisteessä. Kaikki tahtovat muutosta. Me todellakin tahdomme saada muutoksen aikaan.”


Lounatuulen laulu? - Talostakoti\nKotona on koettu monenlaista ilmiötä. Pääasiassa on tietysti ollut tätä myrskyä, mutta vilahti eilen ihan oikea auringonsädekin. Se hämmästytti niin paljon, että piti äkkiä kipaista hakemaan kamera ja ikuistaa mokoma tuike. Viimeyönä palattiin kuitenkin takaisin tähän tutumpaan olotilaan, jossa sai pompata vähän väliä kauhusta kankeana ylös, että "nyt jotain hajosi!". Tai että "viitsiskö mennä jo nyt katsomaan, vai meneekö siitä vain yöunet..?" Vaikka lehdet väittää toista, minusta tuo viimeöinen oli vähintäänkin yhtä paha ryske kuin se tapaninpäiväinenkin. Toisaalta jos mittarina on kaatuneiden puiden määrä, en usko että tämä enää pystyy päihittämään edellistä. Tarkkaa tietoa minulla ei ole, koska en ole saanut tänään itseäni ja jälkikasvuani vielä kammettua pihalle toteamaan tilannetta. Ja kun vettäkin sataa... No, henkiin jäätiin tästäkin myräkästä. Ja meillä on edelleen sähköt! On kyllä pakko ihailla tuota luonnon voimaa, kun se kaataa ja katkoo isoja puita ja pihassa viskoo isotkin tavarat pitkin ja poikin. Ihminen on kuulkaas aika pikkuinen tekijä täällä, vaikka luuleekin muuta ;-)\nJoulukuusi saa vielä toistaiseksi möllöttää paikallaan, kun se on ollut tänä vuonna harvinaisen hyvätapainen. Ehkä se on katsonut ikkunasta noiden isojen serkkujensa temmellystä ja todennut että parempi ehkä yrittää pitää suvun mainetta yllä. Neulasia ei ole tippunut juuri lainkaan, vaikka olen kuinka laiminlyönyt kastelua. Sisukaskin siis!\nHanna30. joulukuuta 2011 klo 0.18Meillä täällä Vantaalla ei ole pahemmin myrskynnyt, ei edes peltikatto juurikaan metelöi. Tosin mahdollista on, että nukun yöni aika sikeästi... :)VastaaPoistaLisää kommenttiLataa lisää...